open-index/open-wikipedia-markdown huggingface dataset:
ജോസഫ് കൈമാപറമ്പൻ

കേരളത്തിലെ പ്രസിദ്ധനായ ഒരു കഥാപ്രസംഗകനായിരുന്നു **ജോസഫ് കൈമാപറമ്പൻ** (7 ജനുവരി 1923 - 27 മെയ് 2003). കേന്ദ്ര സംഗീത നാടക അക്കാദമിയുടെ കഥാപ്രസംഗത്തിനുള്ള ദേശീയ പുരസ്കാരമടക്കം നിരവധി ബഹുമതികൾ ഇദ്ദേഹത്തിന് ലഭിച്ചിട്ടുണ്ട്.
## ജീവിതരേഖ
1923-ൽ ചേർത്തലയിൽ ജനിച്ച ജോസഫ് സ്കൂൾ വിദ്യാഭ്യാസകാലത്ത് തന്നെ കഥാപ്രസംഗത്തിൽ ആകൃഷ്ടനായിരുന്നു. ടെലിഫോൺ വകുപ്പിൽ ജോലി ലഭിച്ചെങ്കിലും ഉദ്യോഗം രാജിവെച്ച് അദ്ദേഹം കഥാപ്രസംഗത്തിൽ മുഴുകി. ഇന്ത്യയിലും വിദേശത്തുമായി ഒട്ടനവധി വേദികളിലും അദ്ദേഹം കഥാപ്രസംഗം അവതരിപ്പിച്ചിട്ടുണ്ട്. മഹാകവി വള്ളത്തോളിന്റെ ഒരു ദീർഘകാല സുഹൃത്തായ കൂടിയായിരുന്ന ജോസഫ് കൈമാപറമ്പൻ, വള്ളത്തോളിന്റെ *[[മഗ്ദലനമറിയം (കാവ്യം)|മഗ്ദലന മറിയം]]* കഥാപ്രസംഗമാക്കുക വഴി കൂടുതൽ കലാസ്വാദകർക്ക് ഈ കൃതിയെ പരിചയപ്പെടുവാൻ സാധിച്ചു.

1958 മുതൽ 1983 വരെ ആകാശവാണിയിൽ പ്രൊഡ്യൂസർ ആയിരുന്ന കൈമാപറമ്പനായിരുന്നു 'കൃഷിപാഠം' എന്ന പരിപാടിക്ക് തുടക്കമിട്ടത്.  കേരള സംഗീത അക്കാദമിയുടെ ഉപാധ്യക്ഷ പദവിയും വഹിച്ചിട്ടുണ്ട്.
## കൃതികൾ
*തിരിഞ്ഞു നോക്കുമ്പോൾ* എന്നാണ് കൈമാപ്പറമ്പന്റെ ആത്മകഥയുടെ പേര്. *അയൽക്കാർ* എന്ന നാടകവും *നിറം പിടിപ്പിച്ച ഓർമ്മകൾ* എന്ന സ്മൃതിയും എഴുതിയിട്ടുണ്ട്. 

## പുരസ്കാരങ്ങൾ
* കേന്ദ്ര സംഗീത നാടക അക്കാദമി പുരസ്കാരം
* കേരള സംഗീത നാടക അക്കാദമി പുരസ്കാരം
* കേരള സംഗീത നാടക അക്കാദമി ഫെലോഷിപ്പ്

## അവലംബം


വർഗ്ഗം:മലയാള കഥാപ്രസംഗകർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ആഴ്സൻ വെംഗർ

ഫ്രഞ്ചുകാരനായ ഫുട്ബോൾ മാനേജറും മുൻ കളിക്കാരനുമാണ് **ആഴ്സൻ വെംഗർ** (Arsène Wenger; ജനനം: 1949 ഒക്ടോബർ 22). (1996-2018) മുതൽ ഇംഗ്ലീഷ് പ്രീമിയർ ലീഗ് ക്ലബ്ബായ ആഴ്സണലിന്റെ മാനേജറാണ് അദ്ദേഹം.

## അവലംബം

## പുറം കണ്ണികൾ

* 
* Arsène Wenger profile at Arsenal.com

വർഗ്ഗം:1949-ൽ ജനിച്ചവർ
വർഗ്ഗം:ഒക്ടോബർ 22-ന് ജനിച്ചവർ
വർഗ്ഗം:ഫുട്ബോൾ മാനേജർമാർ
വർഗ്ഗം:ഫ്രഞ്ച് ഫുട്ബോൾ കളിക്കാർ
യു.കെ. കുമാരൻ

ഒരു മലയാള ചെറുകഥാകൃത്തും നോവലിസ്റ്റുമാണ് **യു.കെ. കുമാരൻ**.
## ജീവിതരേഖ

1950 മെയ്‌ 11ന്‌ കോഴിക്കോട്‌ ജില്ലയിലെ പയ്യോളിയിൽ ജനിച്ചു.പ്രാഥമിക വിദ്യാഭ്യാസം കീഴൂർ എ യു പി സ്‌കൂളിലും ഹൈസ്‌കൂൾ വിദ്യാഭ്യാസം പയ്യോളി ഹൈസ്‌കൂളിലും.ഗുരുവായൂരപ്പൻ കോളേജിൽ നിന്നും  സാമ്പത്തികശാസ്‌ത്രത്തിൽ ബിരുദം. പത്രപ്രവർത്തനത്തിലും പബ്ലിക്ക്‌ റിലേഷൻസിലും ഡിപ്ലോമ. വീക്ഷണം വാരികയിൽ പത്രപ്രവർത്തനം ആരംഭിച്ചു. വീക്ഷണം വാരികയുടെ അസി. എഡിറ്ററായിരുന്നു. കേരളകൗമുദി കോഴിക്കോട് യൂണിറ്റ് ചീഫ്, കേരള പത്രപ്രവർത്തക യൂണിയൻ സംസ്ഥാന വൈസ് പ്രസിഡന്റ്, സംസ്ഥാന ടെലിഫോൺ ഉപദേശകസമിതി അംഗം, കാലിക്കറ്റ് സർവ്വകലാശാല ജേർണലിസം ബോർഡ് ഓഫ് സ്റ്റഡീസ് അംഗം, കേരള സാഹിത്യ അക്കാദമി വൈസ് ചെയർമാൻ, ഒ വി വിജയൻ സ്മാരക സമിതി ചെയർമാൻ, നാഷണൽ ബുക്ക് ട്രസ്റ്റ് ഉപദേശകസമിതി അംഗം, നവകേരള കോ-ഓപ്പറേറ്റീവ് പബ്ലിഷിങ് ഹൗസ് ഡയറക്ടർ എന്നീ നിലകളിൽ പ്രവർത്തിച്ചു.
## കൃതികൾ
### നോവലുകൾ
സമ്പാർ
*എഴുതപ്പെട്ടത്‌
*വലയം
*ഒരിടത്തുമെത്താത്തവർ
*മുലപ്പാൽ
*ആസക്‌തി 
*തക്ഷൻകുന്ന് സ്വരൂപം - 2012-ലെ വൈക്കം ചന്ദ്രശേഖരൻ നായർ പുരസ്കാരം,2014-ലെ [ചെറുകാട് അവാർഡ്],2018ൽ വയലാർ അവാർഡ്  എന്നിവ ലഭിച്ചു.
*കാണുന്നതല്ല കാഴ്ചകൾ

===ചെറുകഥകൾ===
*ഒരാളേ തേടി ഒരാൾ
*പുതിയ ഇരിപ്പിടങ്ങൾ
*പാവം കളളൻ, മടുത്തകളി
*മധുരശൈത്യം
*ഒറ്റക്കൊരു സ്‌ത്രീ ഓടുന്നതിന്റെ രഹസ്യമെന്ത്‌
* റെയിൽപാളത്തിലിരുന്ന്‌ ഒരു കുടുംബം ധ്യാനിക്കുന്നു
* പോലീസുകാരന്റെ പെണ്മക്കൾ
* ഓരോ വിളിയും കാത്ത്

===നോവലെറ്റുകൾ=== 
*മലർന്നു പറക്കുന്ന കാക്ക
*പ്രസവവാർഡ്‌
*എല്ലാം കാണുന്ന ഞാൻ
*ഓരോ വിളിയും കാത്ത്‌
*അദ്ദേഹം

==പുരസ്കാരങ്ങൾ==
എഴുതപ്പെട്ടത്‌ എന്ന നോവലിന്‌ ഇ.വി.ജി. പുരസ്‌കാരം, അപ്പൻ തമ്പുരാൻ പുരസ്‌കാരം എന്നിവ ലഭിച്ചിട്ടുണ്ട്‌.
* പോലീസുകാരന്റെ പെണ്മക്കൾ എന്ന ചെറുകഥാസമാഹാരത്തിനു 2011-ലെ മികച്ച ചെറുകഥയ്ക്കുള്ള കേരള സാഹിത്യ  അക്കാദമി പുരസ്കാരം.
*[തക്ഷൻകുന്ന് സ്വരൂപം  2012-ലെ വൈക്കം ചന്ദ്രശേഖരൻ നായർ പുരസ്കാരം,2014-ലെ ചെറുകാട് അവാർഡ്, 2016-ലെ വയലാർ അവാർഡ് എന്നിവ ലഭിച്ചു.

## അവലംബം

വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം പത്രപ്രവർത്തകർ
വർഗ്ഗം:വയലാർ പുരസ്കാരം ലഭിച്ചവർ
വർഗ്ഗം:1950-ൽ ജനിച്ചവർ
സരസ്വതി ഗോറ

പ്രസിദ്ധ ഗാന്ധിയനും നിരീശ്വരവാദിയും ആയിരുന്ന ഗോറയുടെ(ഗോപരാജു രാമചന്ദ്ര റാവു)ഭാര്യ .ആന്ധ്രാപ്രദേശിലെ വിസിയനഗരത്തിൽ 1912 സെപ്റ്റംബർ 28 നു ഒരു യാഥാസ്ഥിതിക കുടുംബത്തിൽ ജനിച്ചു.1927 ൽ അവർ ഗോറയെ വിവാഹം കഴിച്ചു.അവരുടെ മുദ്രാവാക്യം *ജയ് ഇൻസാൻ* എന്നായിരുന്നു. അസ്പൃശ്യതാനിവാരണം, ജാതിക്കെതിരായ സമരം, മാനുഷിക മൂല്യങ്ങൾ സംസ്താപിക്കൽ, സ്ത്രീസമത്വം എന്നിവ ആയിരുന്നു അവരുടെ ജീവിത ലക്ഷ്യങ്ങൾ.

## ജീവിതചിത്രം
തന്റെ ഭർത്താവായ ഗോറയോടൊപ്പം സരസ്വതി ഗോറ 1940ൽ എതീസ്റ്റ് സെന്റർ സ്ഥാപിച്ചു. നിരീശ്വരവാദം, യുക്തിവാദം, ഗാന്ധിസം എന്നിവയിലധിഷ്ഠിതമായ മാനുഷികമൂല്യങ്ങൾ സുസ്ഥാപിക്കുക എന്നതായിരുന്നു അവരുടെ ലക്ഷ്യം. 

സ്വാതന്ത്ര്യസമരസേനാനിയായിരുന്ന സരസ്വതി ഗോറ ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത് ജയിൽവാസം അനുഭവിച്ചിട്ടുണ്ട്. അവർ തന്റെ 2½ വയസ്സുള്ള മകൻ നിയന്തയെ കയ്യിലെടുത്താണ് ജയിലിൽ പോയത്.

## വ്യക്തിജീവിതം
1912 സെപ്റ്റംബർ 28നു ഇന്നത്തെ ആന്ധ്രാപ്രദേശിലെ വിജയനഗരത്തിൽ ജനിച്ച സരസ്വതി, പത്തുവയസ്സിൽത്തന്നെ ഗോപരാജു രാമചന്ദ്ര റാവുവിനെ വിവാഹം കഴിച്ചു. അവർക്ക് 9 കുട്ടികൾ ഉണ്ടായി. മനോരമ, ലവണം, മൈത്രി, വിദ്യ, വിജയം, ഡോ. സമരം, നിയന്ത, ഡോ. മാരു, നവ്വ് എന്നിവരാണവർ. 

ഗോറ ദമ്പതികളുടെ മൂത്ത മകളായ മനോരമയുടെ മിശ്രവിവാഹം ഒരു ദളിതനായ അർജ്ജുൻ റാവുവുമായാണ് നടന്നത്. 1960ൽ അന്നത്തെ പ്രധാനമന്ത്രിയായ ജവഹർ ലാൽ നെഹ്രുവിന്റെ സാന്നിദ്ധ്യത്തിലാണ് ഈ വിവാഹം നടന്നത്. 

2012ൽ സരസ്വതി ഗോറയുടെ ആത്മകഥയായ മൈ ലൈഫി വിത് ഗോറ പ്രസിദ്ധീകരിച്ചു. 2006 ആഗസ്ത് 19നു അവർ നൂറാം വയസ്സിൽ ശ്വാസകോശസംബധമായ അണുബാധമൂലം മരണമടഞ്ഞു. 

## പുരസ്കാരങ്ങളും അംഗീകാരങ്ങളും
*2001, കർണ്ണാടക സർക്കാറിന്റെ ബസവ പുരസ്കാർ
*ജി. ഡി. ബിർല ഇന്റർനാഷണൽ അവാർഡ് ഫോർ ഹൂമനിസം
*ജംനലാൽ ബജാജ് അവാർഡ് (1999)
*ജാനകീദേവീ ബജാജ് അവാർഡ് 
*പോറ്റി ശ്രീരാമുലു തെലുഗു യൂണിവേഴ്സിറ്റി അവാർഡ് 
## അവലംബം


വർഗ്ഗം:ഇന്ത്യയിലെ സാമൂഹ്യപ്രവർത്തകർ
എഫ്.എ. കപ്പ്

ഇംഗ്ലണ്ടിലെ ഒരു നോക്ക് ഔട്ട് ഫുട്ബോൾ മത്സരമാണ് **എഫ്.എ. കപ്പ്** എന്നറിയപ്പെടുന്ന **ദ ഫുട്ബോൾ അസോസിയേഷൻ ചലഞ്ച് കപ്പ്**. ലോകത്തിലെ ഏറ്റവും പഴയ ഫുട്ബോൾ മത്സരമാണിത്.

അവസാനമായി  2014-ൽ വെംബ്ലി വെച്ച്  നടന്ന  ഫൈനലിൽ ഹൾ സിറ്റി യെ 3-2 ന്  തോൽപ്പിച്ച് ആഴ്സണൽ എഫ്.സി. കിരീടം നേടി. 

ദ ഫുട്ബോൾ ലീഗ് -ലും  പ്രീമിയർ ലീഗ് -ലും  കളിക്കുന്ന ടീമുകളാണ് എഫ്.എ. കപ്പിൽ പങ്കെടുക്കുന്നത്.

## മൈതാനം
thumb|right|ഫൈനൽ നടക്കാറുള്ള ലണ്ടനിലെ വെംബ്ലി ഗ്രൗണ്ട്.
ലണ്ടനിലെ വെംബ്ലിയിലാണ്   കഴിഞ്ഞ  കുറേ കാലങ്ങളായി ഫൈനൽ മത്സരങ്ങൾ നടക്കാറുള്ളത്.2001 മുതൽ 2006 വരെ കാർഡിഫിലുള്ള മില്ലേനിയം ഗ്രൗണ്ടിലാണ് നടന്നിരുന്നത്. 1872 ലെ ആദ്യ മത്സരം നടന്നത് സൌത്ത് ലണ്ടനിലുള്ള കേന്നിങ്ങ്ടൻ ഗ്രൗണ്ടിലാണ്.

## അവലംബം

വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ
ഫുട്ബോൾ ലീഗ് കപ്പ്

ഇംഗ്ലണ്ടിലെ ഒരു നോക്ക് ഔട്ട് ഫുട്ബോൾ മത്സരമാണ് **ഫുട്ബോൾ ലീഗ് കപ്പ്** അഥവാ **ലീഗ് കപ്പ്**. 20 പ്രീമിയർ ലീഗ് ക്ലബ്ബുകളും ഫുട്ബോൾ ലീഗിലെ 72 ക്ലബ്ബുകളുമാണ് ഈ ടൂർണമെന്റിൽ മത്സരിക്കുന്നത്. സെമി-ഫൈനലുകൾ രണ്ടു പാദങ്ങളായിട്ടാണ് നടക്കുന്നത്. ഈ ടൂർണമെന്റിലെ വിജയികൾ യുവേഫ യൂറോപ്പ ലീഗിന് യോഗ്യത നേടുന്നു. പ്രായോജകകാരണങ്ങളാൽ **കാപ്പിറ്റൽ വൺ കപ്പ്** എന്നാണ് ഈ ടൂർണമെന്റ് ഇപ്പോൾ ഔദ്യോഗികമായി അറിയപ്പെടുന്നത്. ലിവർപൂൾ ആണ് നിലവിലെ ജേതാക്കൾ.

വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ
വെനീസിലെ വ്യാപാരി

മമ്മൂട്ടിയെ നായകനാക്കി ഷാഫി സംവിധാനം ചെയ്ത് 2011 ഡിസംബർ 16-നു്  പുറത്തിറങ്ങിയ മലയാളചലച്ചിത്രമാണ്  **വെനീസിലെ വ്യാപാരി**. കാവ്യാ മാധവൻ, പൂനം ബജ്‌വ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. കൈതപ്രം ,ബിച്ചു തിരുമല എന്നിവർ ഗാനങ്ങൾ എഴുതി  പവിത്രൻ എന്ന കഥാപാത്രത്തെയാണ് മമ്മൂട്ടി ഈ ചിത്രത്തിൽ അവതരിപ്പിക്കുന്നത്.

## താരനിര

## ഗാനങ്ങൾ
*വരികൾ:കൈതപ്രം ,ബിച്ചു തിരുമല
*ഈണം:  ശ്യാം, ബിജിബാൽ

	
## അവലംബം

## പുറംകണ്ണികൾ
*  
* 

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിച്ചു തിരുമല-ശ്യാം ഗാനങ്ങൾ
ശിക്കാരി

മമ്മൂട്ടിയെ നായകനാക്കി അഭയ് സിൻഹ സംവിധാനം ചെയ്യുന്ന കന്നഡ-മലയാളം ചലച്ചിത്രമാണ്  **ശിക്കാരി**. അഭിലാഷ്‌ എന്ന സോഫ്‌ട്‌വെയർ എൻജിനിയറായും അഭിലാഷിന്റെ യാത്രയിലൂടെ വെളിവാകുന്ന മറ്റൊരു കഥാപാത്രമായുമാണ്‌ മമ്മൂട്ടി എത്തുന്നത്‌. പൂനം ബജ്‌വയാണ്‌ ചിത്രത്തിലെ നായിക.

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
അഫ്സൽഖാൻ

ബിജാപ്പൂർ സുൽത്താൻ അലി ആദിൽഷാ II-ആമന്റെ (ഭരണകാലം 1656-72) സേനാനിയായിരുന്നു **അഫ്സൽഖാൻ**.

## മഹാരാഷ്ട്രയുമായി യുദ്ധം

ശിവജിയെ തോല്പിക്കാൻ 1659-ൽ ബിജാപ്പൂർ സുൽത്താൻ ഇദ്ദേഹത്തെ നിയോഗിച്ചു. വമ്പിച്ച സൈന്യത്തോടുകൂടി അഫ്സൽ ഖാൻ സറ്റാറയിലേക്ക് നീങ്ങി. പ്രതാപ്ഗഡ് കോട്ടയിൽ സുരക്ഷിതനായിക്കഴിഞ്ഞുകൂടിയ ശിവജിയെ (1672-80) നേരിട്ടു യുദ്ധം ചെയ്തു തോല്പിക്കാൻ കഴിയില്ലെന്ന് ബോധ്യമായ അഫ്സൽ ഖാൻ തന്ത്രം മൂലം അദ്ദേഹത്തെ നേരിടാൻ ശ്രമിച്ചു. സമാധാന സന്ധിസംഭാഷണത്തിന് കൃഷ്ണാജി ഭാസ്ക്കർ എന്നൊരാളെ ദൂതനായി അഫ്സൽഖാൻ ശിവജിയുടെ സമീപത്തേക്കയച്ചു. അയാളിൽ നിന്നും ശിവജി, അഫ്സൽ ഖാന്റെ യഥാർഥ ഉദ്ദേശ്യം മനസ്സിലാക്കിയെന്നും നയജ്ഞനായ ശിവജി തന്റെ ആയുധങ്ങളെല്ലാം ഒളിച്ചുവച്ചുകൊണ്ടാണ് അഫ്സലിന്റെ മുന്നിൽ ഹാജരായതെന്നും പറയപ്പെടുന്നു. തമ്മിൽ കാണുമ്പോൾ കെട്ടിപ്പിടിച്ച് പിന്നിൽക്കൂടി കുത്തിക്കൊല്ലാനായിരുന്നു അഫ്സൽഖാന്റെ ഉദ്ദേശ്യമെന്ന് ചില ചരിത്രകാരന്മാർ കരുതുന്നു. ഏതായാലും ശിവജി അഫ്സൽഖാനെ കണ്ടപ്പോൾ സൌഹാർദഭാവത്തിൽ ഗാഢമായി ആശ്ലേഷിക്കുകയും തന്റെ കൈവശം ഒളിച്ചുവച്ചിരുന്ന പുലിനഖാകൃതിയിലുള്ള ഒരു ആയുധം (ബാഗ്നാഖ്) കൊണ്ട് അഫ്സൽ ഖാന്റെ വയർ കുത്തിപ്പിളർന്ന് വധിക്കുകയും ചെയ്തു (1659 ന. 20). അഫ്സൽ ഖാനേയും അദ്ദേഹത്തിന്റെ സേനയേയും ശിവജിയും സേനയും പതിയിരുന്നു നശിപ്പിച്ചതായും ചില ചരിത്രകാരന്മാർ രേഖപ്പെടുത്തിയിട്ടുണ്ട്.

## അവലംബം
*http://www.indianetzone.com/48/afzal_khan.htm
*http://www.bookrags.com/research/afzal-khan-ema-01/

വർഗ്ഗം:ഇന്ത്യാചരിത്രം
വർഗ്ഗം:1659-ൽ മരിച്ചവർ
വർഗ്ഗം:മഹാരാഷ്ട്രയുടെ ചരിത്രം
വർഗ്ഗം:കർണ്ണാടകത്തിന്റെ ചരിത്രം
സഖാറോവ് സമ്മാനം

മനുഷ്യാവകാശങ്ങൾക്ക്  വേണ്ടി ശബ്ദമുയർത്തിയതിനു, 1975ലെ സമാധാനത്തിനുള്ള  നോബൽ സമ്മാനം  
നേടിയ  **[[ആന്ദ്രെ സഖാറോവ്']]** (Andrei Sakharov)  എന്ന റഷ്യൻ  ഭൌതീകശാസ്ത്രഞ്ജന്റെ പേരിൽ 1988 ൽ യൂറോപ്യൻ  പാർലമെന്റ്  തുടങ്ങിയതാണ്‌  **[[സഖാറോവ് സമ്മാനം]]** (Sakharov Prize).  മാനുഷിക അവകാശങ്ങൾക്കും ചിന്താ സ്വാതന്ത്ര്യത്തിനും വേണ്ടി പോരാടുന്ന വ്യക്തികളെയും സംഘടനകളെയും ആദരിക്കുന്നതാണ് ഈ സമ്മാനം. ആദ്യത്തെ ഈ സമ്മാനം സംയുക്തമായി നേടിയത് നെൽസൺ മണ്ടേല(Nelson Mandela), അനറ്റൊളി  മാര്ച്ചേങ്കോ (Anatoly Marchenko) എന്നിവരാണ്.  2010 ലെ കണക്കനുസരിച്ച് 50,000 യുറോ ആണ്  സമ്മാനത്തുക. , 

## 2011 ലെ ജേതാക്കൾ
അറബ് ലോകത്ത്, അറബ് വസന്തത്തിലൂടെ ചരിത്ര മാറ്റങ്ങൾ ഉണ്ടാക്കിയ താഴെ വിവരിക്കുന്ന അഞ്ചു പേർക്കാണ്  2011ലെ  സഖാറോവ് സമ്മാനം:

# ഈജിപ്തിലെ യുവജന മുന്നേറ്റ നായിക  **അസ്മാ മഹ് ഫൌസ്**  (Asmaa Mahfouz), 
# ലിബിയൻ വിമത നേതാവ് **അഹ്മെദ് അൽ-സെനൂസി** (Ahmed al-Senussi),
# സിറിയൻ നിയമജ്ഞൻ  **റസ്സാൻ സയിടോൻ** (Razan Zaitouneh), 
# സിറിയൻ കാർടൂനിസ്റ്റ്  **അലി ഫർസാറ്റ്‌** (Ali  Farzat), 
# അറബ് വസന്തത്തിനു തുടക്കമിട്ട ടുണിഷ്യൻ നേതാവ്  **മോഹമെദ് ബോആസ്സിസി** (Mohamed Bouazizi)

2011ഡിസംബർ 14 ന്   സ്റ്റാർസ്ബര്ഗ് (Starsbourg) പട്ടണത്തിൽ നടക്കുന്ന യുറോപ്യൻ പലമെന്റ്റ് സമ്മേളനത്തിൽ വച്ച് പ്രസിഡന്റ്‌ ജെർസി ബുസക്  (Jerzy  Buzek) സമ്മാനങ്ങൾ വിതരണം ചെയ്യും. :

## അവലംബം


വർഗ്ഗം:പുരസ്കാരങ്ങൾ
അഫ്രീഡി

ഇന്ത്യയുടെ വടക്കു പടിഞ്ഞാറൻ അതിർത്തിയിൽ കൈബർ ചുരത്തിനടുത്തുവസിക്കുന്ന ഒരു പത്താൻ വർഗമാണ് **അഫ്രീഡി**. 1960-ലെ കണക്കനുസരിച്ച് 50,000-ൽ അധികം അഫ്രീഡികൾ ഉണ്ട്. സമുദ്രനിരപ്പിൽനിന്നും 1,800-2,100 മീറ്റർ ഉയരമുള്ള ഫലപുഷ്ടവും ദുർഗമവുമായ കുന്നിൻപ്രദേശം വളരെക്കാലം ഇവരുടെ ആധിപത്യത്തിൻ കീഴിലായിരുന്നു. ഒരു ഗവൺമെന്റിന്റെയും നിയന്ത്രണത്തിനു വിധേയരാകാതെ ജീവിച്ചുവന്ന ഇക്കൂട്ടരെ ആദ്യമായി കണ്ടുമുട്ടിയത് ഇന്ത്യയെ ആക്രമിച്ച സാഹിർ ഉദ്-ദിൻ ബാബറാണ് (1504). അന്യരുടെ ആക്രമണത്തിനു വിധേയരാകാതെ ഇവർ പിന്നെയും കുറേക്കാലം കഴിച്ചു. 1581-ൽ അക്ബർ കൈബർ ചുരത്തിലൂടെ ഒരു റോഡ് നിർമിച്ചു. അഫ്രീഡികളുടെ എതിർപ്പുമൂലം കാബൂളിലെ ആദ്യഗവർണറായ മാൻസിംഗിന് ചുരം കടക്കാൻ കഴിഞ്ഞില്ല. *റോഷാനിയാ* പ്രസ്ഥാനത്തിന്റെ നേതാവായ ജലാലുദ്ദീനാണ് ഇത്തരത്തിലുള്ള എതിർപ്പുകൾക്ക് പ്രചോദനം നൽകിയത്.

## സംഘട്ടനങ്ങൾ

1585-ലും 1622-ലും മുഗളന്മാരും അഫ്രീഡികളുമായി കനത്ത സംഘട്ടനങ്ങളുണ്ടായി. 1630-ൽ കാബൂൾ ഗവർണറായ മുസാഫർഖാന്റെ കാലത്ത് അഫ്രീഡികൾക്ക് വമ്പിച്ച പരാജയം നേരിട്ടു. 1672-ൽ നവ്ഷെറാകോട്ട പിടിച്ചടക്കാൻ മുഗളന്മാർ നടത്തിയ ശ്രമം വിജയിച്ചില്ല.

18-ആം നൂറ്റാണ്ടിൽ അഫ്ഗാൻ അമീർ ആയ അഹമ്മദ് ഷാ ദുരാനി അഫ്രീഡികൾക്ക് സഹായവാഗ്ദാനം ചെയ്യുകയും അവരെ തന്റെ സൈന്യത്തിൽ ചേർക്കുകയും ചെയ്തു. ദുരാനിയുടെ പൌത്രനായ ഷാഷൂജായ്ക്ക് അഫ്രീഡികളുടെ സഹായം ലഭിച്ചിരുന്നു.

യുദ്ധത്തിൽ പരാജിതനായ ഷുജായ്ക്ക് അഭയം നൽകിയതും അഫ്രീഡികളാണ്. 1837-ൽ സിക്കു നേതാവായിരുന്ന ഹരിസിങ്ങിനെ ആക്രമിക്കുന്നതിന് ദോസ്ത് മുഹമ്മദിനെ അഫ്രീഡികൾ സഹായിച്ചു. 1838-42 ലുണ്ടായ ഒന്നാം അഫ്ഗാൻ യുദ്ധത്തിലാണ് ബ്രിട്ടീഷുകാർ അഫ്രീഡികളുമായി ഏറ്റുമുട്ടിയത്. 19-ആം നൂറ്റാണ്ടിന്റെ അവസാനത്തോടെ അഫ്രീഡികളെ ബ്രിട്ടിഷ് നിയന്ത്രണത്തിലാക്കാൻ കഴിഞ്ഞു. ഡോ. ഖാൻ സാഹിബും അനുജനായ അബ്ദൽ ഗഫാർഖാനും രംഗത്തു വന്നതോടെ (1930-നുശേഷം) ബ്രിട്ടീഷുകാരുടെ സ്ഥിതി പരുങ്ങലിലായി; സ്വതന്ത്രപക്തൂണിസ്താൻ വേണമെന്ന വാദവും ഇക്കാലത്ത് ഉയർന്നു.

## പഷ്തൂഭാഷ സംസാരിക്കുന്നവർ

തല മുണ്ഡനം ചെയ്യുകയും താടിമീശ വളർത്തുകയും ചെയ്യുന്ന ദൃഢഗാത്രരായ ഇക്കൂട്ടർ സംസാരിക്കുന്നത് *പുഷ്തു* ഭാഷയാണ്. ഈ വർഗത്തിന്റെ ഉദ്ഭവത്തെക്കുറിച്ചു വലിയ അറിവുകളില്ല. അനാഥശിശുക്കളെ ദത്തെടുക്കുന്ന വംശപാരമ്പര്യം കണക്കിലെടുത്താൽ അഫ്രീഡികൾ മറ്റു പത്താൻ വർഗക്കാരുമായി സാദൃശ്യമുള്ളവരാണെന്ന് കാണാൻ കഴിയും

ദായക്രമത്തിന്റെ കാര്യത്തിൽ കിഴക്കൻ-ഇറാനിയൻഭാഷ സംസാരിക്കുന്ന ഉർമാറീസ് വർഗങ്ങളുമായും അഫ്രീഡികൾക്കു സാദൃശ്യമുണ്ട്. പത്താൻഭാഷയും ആചാരങ്ങളും അനുവർത്തിച്ചുവരുന്ന അഫ്രീഡികൾ പ്രാചീനകാലത്തുതന്നെ കുടിയേറിയവരാണെന്ന് കരുതാം. അഫ്രീഡികൾക്കു പെഷാവർ തീരത്തു വസിച്ചുവന്ന *അപാരിടെ*യുമായി ബന്ധമുണ്ടെന്ന് പ്രാചീന യവനചരിത്രകാരനായ ഹെറൊഡോട്ടസ് (ബി.സി. 5-ആം നൂറ്റാണ്ട്) സൂചിപ്പിച്ചിട്ടുണ്ട്.
## അറിയപ്പെടുന്ന അഫ്രിഡികൾ

ഷാഹിദ് അഫ്രിദി-പാകിസ്താൻ ക്രിക്കറ്റ് ടീം കാപ്റ്റൻ still holds the record for the most sixes hit in ODI cricket history

* അയൂബ് അഫ്രിദി, അഫ്ഘാൻ ഹിരോയിൻ കടത്തിന്റെ ആശാൻ
* ജാവേദ് അഫ്രിഡി, പെഷ്വാർ സാൽമി എന്ന പിഎസെൽ റ്റീമുടമ. ഹെയർ Haierപാകിസ്താന്റെ ഉടമ
* ഖാതിർ അഫ്രിഡി,പഷ്തൂൺ കവി
* മാലിക് മെഹ്ർ നിസ അഫ്രിഡി, പാകിസ്താൻ പീപ്പിൾസ് പാർട്ടി നേതാവ്. 
* റിയാസ് അഫ്രിദി, പാകിസ്താന്റെ മുൻ ക്രിക്കറ്റ് ടീമംഗം
* ഷാഹീൻ അഫ്രിദി, പാകിസ്താൻ ക്രിക്കറ്റർ
* ഷേർ അലി അഫ്രിദി, ബ്രിട്ടീഷ് ഭരണകാലത്തെ പോലീസ് കാരൻ
*ഉമർ ഗുൽ, പാക് ക്രിക്കറ്റർ.

## പുറംകണ്ണികൾ
*http://www.nps.edu/Programs/CCs/Docs/Pakistan/Tribes/Afridi_combo.pdf
*http://www.afridi.pk/about_afridis.html 

വർഗ്ഗം:ഗോത്രവംശങ്ങൾ
ക്ലൈമെറ്റ്സ്

നൂറി ബിൽജേ ജെയ്ലൻ രചനയും, സംവിധാനവും നിർവഹിച്ച് 2006-ൽ പുറത്തിറങ്ങിയ തുർക്കിഷ് ചലച്ചിത്രമാണ് ***ക്ലൈമെറ്റ്സ്*** (İklimler). സംവിധായകൻ നൂറി ജെയ്ലൻ തന്നെ ചിത്രത്തിലെ മുഖ്യ കഥാപാത്രത്തെ അവതരിപ്പിച്ചിരിക്കുന്ന ചിത്രം വ്യക്തിബന്ധങ്ങൾക്കിടയിലെ വ്യതിചലനങ്ങളും അവയുടെ പുനരുജ്ജീവനവും പ്രമേയമാക്കുന്നു. 2006-ലെ കാൻസ് അന്താരാഷ്ട ചലച്ചിത്രമേളയിൽ ചിത്രം ഗോൾഡൻ പാം പുരസ്ക്കാരത്തിന് നാമനിർദ്ദേശം ചെയ്യപ്പെടുകയും FIPRESCI പുരസ്ക്കാരത്തിന് അർഹമാവുകയും ചെയ്തു.  2007-ലെ ഇസ്താംബുൾ അന്താരാഷ്ട ചലച്ചിത്രമേളയിൽ ഏറ്റവും മികച്ച തുർക്കിഷ് ചലചിത്രത്തിനുള്ള പുരസ്ക്കാരവും ചിത്രം നേടുകയുണ്ടായി. 

## പുരസ്കാരങ്ങൾ
*2006 Cannes Film Festival
**Palme d'Or - Nominated - നൂറി ബിൽജേ ജെയ്ലൻ
**FIPRESCI Prize - നൂറി ബിൽജേ ജെയ്ലൻ
*2007 Istanbul International Film Festival
**Best Turkish Film of the Year - നൂറി ബിൽജേ ജെയ്ലൻ
**People's Choice Award - നൂറി ബിൽജേ ജെയ്ലൻ
**Golden Tulip -  Nominated - നൂറി ബിൽജേ ജെയ്ലൻ
*2006 Antalya Golden Orange Film Festival
**Golden Orange - Best Director - നൂറി ബിൽജേ ജെയ്ലൻ
Best Supporting Actress Nazan Kirilmis 
*2006 Oslo Films from the South Festival
**FIPRESCI Prize - നൂറി ബിൽജേ ജെയ്ലൻ

## ഇതും കൂടി കാണുക
*നൂറി ബിൽജേ ജെയ്ലൻ
*ഉസക്ക്
*ത്രീ മങ്കീസ്

## അവലംബം

## പുറമെ നിന്നുള്ള കണ്ണികൾ
* Official website 
* 
* Web site with trailer 
* Review of Climates

വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
കൗബോയ് (ചലച്ചിത്രം)

പി. ബാലചന്ദ്രകുമാർ സംവിധാനം ചെയ്ത് ആസിഫ് അലി നായകനായി 2013-ൽ പുറത്തിറങ്ങിയ മലയാളചലച്ചിത്രമാണ് ***കൗബോയ്***. മൈഥിലി, ബാല എന്നിവർ ഈ ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.1995ൽ പുറത്തിറങ്ങിയ ഹോളിവുഡ് ത്രില്ലറായ നിക്ക് ഓഫ് ടൈമിൽ നിന്ന് പ്രചോദനം ഉൾക്കൊണ്ടാണ് ഈ ചിത്രം നിർമ്മിച്ചിരിക്കുന്നത്. കൗബോയ് ഒരു മിതമായ നിരൂപക സ്വീകരണത്തിന് റിലീസ് ചെയ്തു, വാണിജ്യ പരാജയമായിരുന്നു. 2013 ഫെബ്രുവരി 15 നാണ് ചിത്രം റിലീസ് ചെയ്തത്.

## കഥാസംഗ്രഹം
വിനയേയും അനന്തരവൻ പങ്കജിനെയും സേവ്യർ എന്ന പോലീസുകാരൻ ബന്ദിയാക്കുന്നു. തന്റെ അനന്തരവന്റെ ജീവൻ രക്ഷിക്കാൻ, വിനയ് ഇന്ത്യയുടെ വിദേശകാര്യ മന്ത്രിയെ കൊല്ലണം.

## അഭിനേതാക്കൾ
*ആസിഫ് അലി - വിനയ് 
*ഖുശ്ബു - രേവതി മേനോൻ 
*മൈഥിലി - കൃഷ്ണ 
*മാസ്റ്റർ പങ്കജ് കൃഷ്ണ - പങ്കജ് 
*ബാല - സേവ്യർ 
*സായി കുമാർ - രാജശേഖർ മേനോൻ 
*ജഗതി ശ്രീകുമാർ - അമ്പിളി 
*അനൂപ് ചന്ദ്രൻ - സൂരജ് 
*അസിം ജമാൽ 
*കലാശാല ബാബു - വിനയന്റെ അച്ഛൻ 
*ലെന - വീണ 
*ഇർഷാദ് - മോഹൻ

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
അൽമ - റേഡിയോ ടെലിസ്കോപ്പ് ശ്രേണി

ചിലിയുടെതലസ്ഥാനമായ സാന്ത്യാഗോയിൽ നിന്ന്  1700 കിലോമീറ്ററോളം വടക്കുഭാഗത്ത്  അറ്റക്കാമ മരുഭൂമിയിൽ സ്ഥാപിച്ചിരിക്കുന്ന റേഡിയോ ദൂരദർശിനി ശ്രേണിയാണ് അൽമ. **അറ്റക്കാമ ലാർജ്‌ മില്ലിമീറ്റർ/സബ്‌മില്ലിമീറ്റർ അറെയ്** (അൽമ) എന്ന ഈ ബഹുരാഷ്ട്ര ജ്യോതിശ്ശാസ്ത്ര പ്രോജക്ട് ലോകത്തിൽ ഇപ്പോഴുള്ളതിൽ വെച്ച്  ഏറ്റവും വലിയ റേഡിയോ ടെലസ്‌കോപ്പാണ്. നൂറു കോടി അമേരിക്കൻ ഡോളറാണ് ഇതിന്റെ ചെലവ്. 12മീറ്ററും 7 മീറ്ററും വ്യാസമുള്ള 66 റേഡിയോ ദൂരദർശിനികളാണ് ഇതിലുള്ളത്. 2011 സെപ്തംബർ 30 ന് ഈ ടെലസ്കോപ്പിന്റെ പ്രവർത്തനം ആരംഭിച്ചു. 2011 ഒക്ടോബർ 3ന് ഇതിൽ നിന്നുള്ള ആദ്യത്തെ ചിത്രം ലഭിച്ചു. എന്നാൽ ഔദ്യോഗികമായ ഉദ്ഘാടനം 2013 മാർച്ച് 13നാണ് ഉണ്ടായത്.

ചിലയിലെ ഒബ്‌സർവേറ്ററി പ്രവർത്തനങ്ങൾക്ക്‌ മേൽനോട്ടം കൊടുക്കുന്നത് യൂറോപ്യൻ സതേൺ ഒബ്‌സർവേറ്ററിയാണ്.

ഭൂമിയിൽ ഏറ്റവും ഉയരത്തിൽ സ്ഥാപിക്കപ്പെട്ട ടെലസ്കോപ്പ്, ഏറ്റവും ഉയർന്ന വ്യക്തതയുള്ള പ്രപഞ്ചചിത്രങ്ങൾ നൽകുന്ന വാനനിരീക്ഷണകേന്ദ്രം, ഏതു ബഹിരാകാശ ടെലസ്കോപ്പിനേക്കാളും വ്യക്തമായ കാഴ്ചനൽകുന്ന പര്യവേക്ഷണനിലയം, ഏറ്റവും വലുതും സംവേദനക്ഷമവുമായ അനുബന്ധ ഉപകരണങ്ങൾ സജ്ജീകരിച്ച ഒബ്സർവേറ്ററി, ഏറ്റവും നവീനമായ സോഫ്റ്റ്‌വേർസങ്കേതങ്ങൾ ഉപയോഗിക്കുന്ന നിരീക്ഷണ നിലയം. എന്നിങ്ങനെ നിരവധി സവിശേഷതകൾ അൽമയ്കുണ്ട്. 12 മീറ്റർവരെ വ്യാസമുള്ള 66 റേഡിയോ ടെലസ്കോപ്പുകൾ ഓപ്ടിക്കൽ ഫൈബർ ഉപയോഗിച്ച് അതിവിദഗ്ദ്ധമായി ബന്ധിപ്പിക്കുകയും 16 കിലോമീറ്റർ ചുറ്റളവിൽ അവയുടെ സ്ഥാനം ക്രമീകരിക്കുകയും ചെയ്യാൻകഴിയുന്ന നിരീക്ഷണകേന്ദ്രത്തിന്റെ കളക്ടിങ് ഏരിയ 71,000 ച.അടിയാണ്. 1.3 ബില്യൺ യുഎസ് ഡോളറാണ് പദ്ധതിയുടെ നിർമ്മാണച്ചെലവ്.

100 ടൺ ഭാരവും 12 മീറ്റർ വ്യാസവുമുള്ള ആന്റിനകൾ സമുദ്രനിരപ്പിൽ നിന്ന്‌ 5000മീറ്റർ ഉയരത്തിൽ സ്ഥിതിചെയ്യുന്ന ചജ്നാന്തോർ പീഠഭൂമിയിലാണ് സ്‌ഥാപിച്ചിട്ടുള്ളത്‌. യൂറോപ്യൻ സതേൺ ഒബ്‌സർവേറ്ററിയുടെ മേൽനോട്ടത്തിൽ ദി യൂറോപ്യൻ എഎംഇ കൺസോർഷ്യമാണ്‌ ആന്റിന നിർമ്മിച്ചത്‌. അമേരിക്ക, ജപ്പാൻ, കാനഡ തുടങ്ങിയ രാജ്യങ്ങളുടെ സഹകരണത്തോടെയാണ്‌ യൂറോപ്യൻ സതേൺ ഒബ്‌സർവേറ്ററി അറ്റക്കാമയിൽ ഇത് സ്‌ഥാപിച്ചത്‌. 2009 ലാണ്‌ ആദ്യത്തെ ആന്റിനയുടെ കൂട്ടിച്ചേർക്കൽ നടത്തിയത്‌. ഈ ടെലസ്‍കോപ്പ് വഴി ഗ്രഹങ്ങളുടെ ഉത്‌ഭവം, നക്ഷത്രങ്ങൾ, ഗ്യാലക്‌സി, പ്രപഞ്ചം തുടങ്ങിയവയെപ്പറ്റിയുള്ള പഠനങ്ങൾക്ക് പുതിയ ദിശാബോധം ലഭിക്കും. 

നക്ഷത്രങ്ങളുടെയും ഗ്രഹങ്ങളുടെയും ജനനത്തെക്കുറിച്ചാണ് അൽമ ആദ്യമായി പഠിക്കുന്നത്. പ്രപഞ്ചത്തിലെ ആദ്യ നക്ഷത്രങ്ങൾ , അവയുടെ ഘടന, ആകാശഗംഗയിലെ ഗ്രഹരൂപീകരണം, ഇവയെക്കുറിച്ചെല്ലാം വളരെ വ്യക്തതയുള്ള ചിത്രങ്ങളും കൃത്യമായ വിവരങ്ങളും അൽമ നൽകും. ഗലീലിയോയുടെ ടെലസ്കോപ്പുമുതൽ ഇങ്ങോട്ടുള്ള വാനനിരീക്ഷണ ചരിത്രത്തിലെ ഏറ്റവും വലിയ കുതിച്ചുചാട്ടമായാണ് ശാസ്ത്രലോകം അൽമ യെ കാണുന്നത്. പതിനാറുവർഷം മുമ്പ്, 1995ലാണ് അൽമ പദ്ധതി ആസൂത്രണംചെയ്തത്. യൂറോപ്യൻ സതേൺ ഒബ്സർവേറ്ററി, യുഎസിലെ നാഷണൽ സയൻസ് ഫൗണ്ടേഷൻ ‌, കനഡയിലെ നാഷണൽ റിസർച്ച് കൗൺസിൽ, നാഷണൽ അസ്ട്രോണമിക്കൽ ഒബ്സർവേറ്ററി ഓഫ് ജപ്പാൻ, തായ്വാനിലെ അക്കാഡെമിയ സിനിക്ക ഇൻസ്റ്റിറ്റ്യൂട്ട് ഓഫ് അസ്ട്രോണമി ആൻഡ് അസ്ട്രോഫിസിക്സ്, ചിലി റിപ്പബ്ലിക് എന്നിവരാണ് പദ്ധതിയുടെ പങ്കാളികൾ.

## അവലംബം


## പുറത്തേക്കുള്ള കണ്ണികൾ
* Official ALMA site 
* NRAO ALMA site
* UK ALMA site
* ESO ALMA site
* ALMA site  by NAOJ
* ALMA Antennas Collect First Data, "bbc.co.uk*, 17 November 2009.
* [http://www.space.com/news/090207-alma-telescope.html Huge Observatory in Andes Takes Shape], *Space.com'', 7 February 2009.
വർഗ്ഗം:ബഹിരാകാശ ദൂരദർശിനികൾ
ആദം അഫ്സേലിയസ്

സ്വീഡിഷ് വൈദ്യശാസ്ത്രജ്ഞനായ **ആദം അഫ്സേലിയസ്** ഒരു സസ്യശാസ്ത്ര പണ്ഡിതൻകൂടിയായിരുന്നു ' (1750–1837).  അഫ്സേലിയസ് 1750-ൽ സ്വീഡനിലെ ലാർഫ് നഗരത്തിൽ ജനിച്ചു. പൊതുരംഗത്തും ഭരണത്തിലും അഫ്സേലിയസ് തന്റെ വ്യക്തിമുദ്ര പതിപ്പിച്ചിട്ടുണ്ട്. സഞ്ചാരപ്രിയനും പ്രകൃതിപഠനത്തിൽ തത്പരനുമായിരുന്ന ഇദ്ദേഹം 1792 മുതൽ ഏതാനും വർഷക്കാലം പശ്ചിമാഫ്രിക്കൻ തീരത്ത് താമസിക്കുകയുണ്ടായി. 1797-98-ൽ ലണ്ടനിലെ സ്വീഡിഷ് പ്രതിനിധി കാര്യാലയത്തിൽ ഇദ്ദേഹം ഒരു പ്രധാനോദ്യോഗസ്ഥനായിരുന്നു. 1812-ൽ സ്വീഡനിലെ മുഖ്യവിദ്യാഭ്യാസകേന്ദ്രമായ ഉപ്സാല സർവകലാശാലയിൽ വൈദ്യശാസ്ത്ര പ്രൊഫസറായി നിയമിതനായി. വൈദ്യശാസ്ത്രരംഗങ്ങളിൽ ഇദ്ദേഹത്തിന്റെ പ്രാഗല്ഭ്യം അതോടെ അംഗീകരിക്കപ്പെട്ടു. സ്വീഡനിൽ ജനിച്ച മറ്റൊരു സസ്യശാസ്ത്രജ്ഞനായ കാൾ ലിനയസിന്റെ (1707-78) ബഹുമാനാർഥം ഉപ്സാലയിൽ *ലിനയസ് ഇൻസ്റ്റിറ്റ്യൂട്ട്* സ്ഥാപിക്കുന്നതിൽ മുൻകൈയെടുത്തത് അഫ്സേലിയസ് ആയിരുന്നു. ലിനയസിന്റെ ജീവചരിത്രവും നിരവധി ശാസ്ത്രപ്രബന്ധങ്ങളും ഇദ്ദേഹം പ്രസിദ്ധീകരിച്ചിട്ടുണ്ട്. 1792 മുതൽ അദ്ദേഹം ആഫ്രിക്കയുടെ പടിഞ്ഞാറൻ തീരത്ത് ചെലവഴിച്ചു. 1812ൽ ഉപ്സല സർവകലാശാലയിലെ പ്രൊഫസ്സർ ആയി മാറി. 1837ൽ ഉപ്സലയിൽ അദ്ദേഹം മരിച്ചു. 

## പുസ്തകങ്ങൾ

* *Genera Plantarum Guineensium* 1804

## അവലംബം


*
*Pont, A. C. 1995 The Dipterist  C. R. W. Wiedemann (1770–1840). His life, work and collections. *Steenstrupia* 21 125-154
*http://www.mushroomthejournal.com/greatlakesdata/Authors/Afzelius604.html
*http://www.darwinproject.ac.uk/namedef-39
*http://www.facebook.com/pages/Adam-Afzelius/109338339093014
ഡ്യുയൽ

സ്റ്റീവൻ സ്പിൽബർഗ്ഗ് സംവിധാനം ചെയ്ത ചിത്രം. 1971-ൽ പ്രദർശനം ചെയ്തു. ഒരു കാറും ഒരു ടാങ്കർ ട്രക്കും തമ്മിലുള്ള മത്സരമാണ് ചിത്രത്തിന്റെ കാതൽ. ചിത്രത്തിന്റെ രചന റിച്ചാർഡ് മാത്യൂസൺ. തന്റെ തന്നെ ചെറുകഥയെ ആസ്പദമാക്കി ചലചിത്രമാക്കിയിരിക്കുന്നു.
## കഥ
നായകൻ ഡേവിഡ്‌ മാൻ (ഡെന്നിസ്‌ വീവർ ) തന്റെ ചുമപ്പ്‌ സെഡാൻ കാറിൽ ഒരു മരുഭൂമിയിലൂടെ യാത്ര ചെയ്യുകയാണ്‌. ആ രണ്ടുവരിപ്പാതയിൽ ഒരു പഴയ ഓയിൽ ട്രക്കിനെ കാർ മറികടക്കാൻ ശ്രമിക്കുന്നു. പക്ഷെ ട്രക്ക്‌ ഡ്രൈവർ അതിനു സമ്മതിക്കുന്നില്ല. കുറഞ്ഞ വേഗതയിലാണ്‌ ട്രക്ക്‌ നീങ്ങുന്നത്‌. അതിൽ നിന്നും വരുന്ന കറുത്തപുക ഡേവിഡിനെ ശല്യം ചെയ്യുകയാണ്‌. എങ്കിലും ഒരു ഇടറോഡിന്റെ സഹായത്താൽ ഡേവിഡ്‌ ട്രക്കിനെ മറികടക്കുന്നു. ഒരു ഗ്യാസ്‌ നിറക്കുന്ന കേന്ദ്രത്തിലെത്തുന്ന കാറിനെ ട്രക്ക്‌ പിന്തുടരുകയാണ്‌. തുടർന്നും റോഡിലിറങ്ങുന്ന കാറിനെ മറികടക്കാൻ അനുവദിക്കാതെ ട്രക്ക്‌ ഓടുകയാണ്‌. ഒരു തവണ ട്രക്ക്‌ ഒതുങ്ങി കൊടുത്തെങ്കിലും മറ്റൊരു വാഹനത്തെ ഇടിക്കാൻ പോയ ഡേവിഡ്‌ , ലോറി ഡ്രൈവർ മനഃപൂർവം തന്നെ അപായപ്പെടുത്തുകയാണെന്ന് തിരിച്ചറിയുന്നു. 

സ്വരക്ഷക്കായി ഡേവിഡ്‌ ഒരു ഭക്ഷണശാലയിൽ കയറി വിശ്രമം കഴിഞ്ഞ്‌ പുറത്തേക്ക്‌ നോക്കിയപ്പോൾ കാണുന്നത്‌ ലോറി പുറത്ത്‌ പാർക്‌ ചെയ്തിരിക്കുന്നതാണ്‌. ലോറി ഡ്രൈവർ ആണെന്ന് തെറ്റിദ്ധരിച്ച്‌ ഡേവിഡ്‌ ഒരാളുമായി മൽപ്പിടുത്തം നടത്തി. ഹോട്ടലുടമ അവരെ പിന്തിരിപ്പിച്ചു. കുറച്ചു കഴിഞ്ഞ്‌ ലോറി പാഞ്ഞു പോയി. ഡേവിഡ്‌ യാത്ര തുടർന്നു. ഒരു വളവ്‌ എത്തിയപ്പോൾ ലോറി തന്നെ കാത്ത്‌ കിടക്കുന്നതു കണ്ട്‌ ഞെട്ടിയ ഡേവിഡ്‌ കാർ നിർത്തി നടന്ന് ലോറിക്കടുത്തേക്ക്‌ നീങ്ങിയെങ്കിലും അത്‌ കടന്നു കളഞ്ഞു. 

പിന്നീട്‌ ഒരു ഫോൺ ബൂത്തിൽ കയറി ഡേവിഡ്‌ പോലീസിനെ വിളിക്കുന്നു. പക്ഷെ ആ വിളി തടസ്സപ്പെടുത്തിക്കൊണ്ട്‌ ലോറി ബൂത്ത്‌ തകർക്കുന്നു. ഡേവിഡ്‌ തലനാരിഴയിൽ ചാടി രക്ഷപെട്ടു. ഒരു തീവണ്ടിപ്പാളത്തിൽ കാത്തുകിടക്കുന്ന ഡേവിഡിനെ ലോറി പിന്നിൽ നിന്ന് കുത്തി പാഞ്ഞുപോകുന്ന ട്രയിനിൽ ഇടിപ്പിക്കുന്നതിൽ നിന്നും തൽകാലം കാർ രക്ഷപ്പെടുന്നു. അവസാനം ഒരു കുന്നിൻ മുകളിൽ നിന്നും കാറിനെ കൊക്കയിലേക്ക്‌ തള്ളിയിടാനുള്ള ശ്രമത്തിൽ ലോറി അഘാധ ഗർത്തത്തിലേക്ക്‌ പതിക്കുന്നു. സിനിമയിൽ ഒരു സീനിലും കാണാത്ത ആ വില്ലന്റെ മുഖം അന്ത്യത്തിലും അജ്ഞാതമായി അവശേഷിക്കുന്നു. 
## അവാർഡുകൾ
* അവോരിയോസ്‌ ഫന്റാസ്റ്റിക്‌ ഫിലിം ഫെസ്റ്റിവൽ ഗ്രാന്റ്‌ പ്രൈസ്‌. 

വർഗ്ഗം:അമേരിക്കൻ ചലച്ചിത്രങ്ങൾ
അബർഡീൻ

സ്കോട്ട്‌ലൻഡിലെ ഒരു തുറമുഖനഗരമാണ് **അബർഡീൻ**. അബർഡീൻ കൌണ്ടിയുടെ ആസ്ഥാനമായ ഈ പട്ടണം ഡീ, ഡോൺ എന്നീ നദീമുഖങ്ങൾക്കിടയിൽ സ്ഥിതിചെയ്യുന്നു. ഡീ നദീമുഖം തുറമുഖത്തിന്റെ പ്രകൃതിസൗകര്യങ്ങളെ വർധിപ്പിക്കുന്നു. സ്കോട്ട്ലൻഡിലെ വാണിജ്യ-വ്യവസായ-വിദ്യാഭ്യാസകേന്ദ്രമായ അബർഡീൻ മനോഹരമായ നഗരമാണ്. ദൂരക്കാഴ്ചയിൽ വെള്ളിപോലെ തിളങ്ങുന്ന ചാരനിറത്തിലുള്ള ഗ്രാനൈറ്റ് കല്ലുകളാൽ നിർമ്മിക്കപ്പെട്ടിരിക്കുന്ന കെട്ടിടങ്ങൾ നഗരത്തെ ആകർഷകമാക്കുന്നു. വൻ വ്യവസായങ്ങളുടെ കുറവ് ശുചിത്വം നിലനിർത്തുവാൻ സഹായിക്കുന്നു. *കടൽക്കരയിലെ വെള്ളിനഗരം* എന്നാണ് തദ്ദേശീയർ അബർഡീനെ വിശേഷിപ്പിക്കുന്നത്.

മത്സ്യബന്ധനമാണ് മുഖ്യതൊഴിൽ; തെക്കൻ നഗരങ്ങളിലേക്ക് ട്രെയിൻ മാർഗ്ഗം മത്സ്യം കയറ്റുമതി ചെയ്യുന്നുണ്ട്. രോമവസ്ത്രങ്ങൾ നിർമ്മിക്കുന്നതും ഗ്രാനൈറ്റ് കല്ലുകൾ ചെത്തുന്നതുമാണ് പ്രധാന വ്യവസായങ്ങൾ. ഇവ കൂടാതെ പല ചെറുകിട വ്യവസായങ്ങളും അഭിവൃദ്ധിപ്പെട്ടിട്ടുണ്ട്. അബർഡീന്റെ പ്രാധാന്യം മുഖ്യമായും ഒരു ഒഴിവുകാലസങ്കേതമെന്ന നിലയ്ക്കാണ്. ഡോൺനദിക്കു കുറുകെയുള്ള ബ്രിജ് ഓ ബാൾഗോണി (Brig O' balgownie) പാലം 14-ആം നൂറ്റാണ്ടിൽ നിർമ്മിക്കപ്പെട്ടതാണ്. ഇവിടത്തെ സർവകലാശാല 1494-ൽ സ്ഥാപിക്കപ്പെട്ടു.

യു.എസ്സിലെ തെക്കേ ഡെക്കോട്ടാ സംസ്ഥാനത്തിലും അബർഡീൻ എന്നു പേരുള്ള ഒരു നഗരമുണ്ട്. റെയിൽവേ കേന്ദ്രമെന്ന നിലയിൽ വ്യാപാര പ്രാധാന്യമുള്ള ഒരു നഗരമാണ് ഇത്.

## ചിത്രശാല

File:Aberdeen from Torry - geograph.org.uk - 1454885.jpg|അബർഡീൻ
File:Aberdeen City from Docks.JPG|അബർഡീൻ സിറ്റി
File:Oil platform in the North Sea.jpg|ഓയിൽ ഫ്ലാറ്റ്ഫോം
File:Aberdeen coast.JPG|അബർഡീൻ കടൽത്തീരം
File:BelmontStreetMarket-81625-Peter Ward.jpg|ബെൽമോട് സ്ട്രീറ്റ് കർഷക മാർക്കറ്റ്
File:Union Terrace Gardens.jpg|യൂണിയൻ ടെറസ് പൂന്തോട്ടം
File:Duthie Park - Winter Gardens.jpg|വിന്റർഗാർഡൻ
File:Aberdeen Beach 2006.jpg|അബർഡീൻ ബീച്ച്
File:Scot-Aberdeen-rail-enter.jpg|അബർഡീൻ റെയിൽവെസ്റ്റേഷൻ
File:Elphinstone Hall2.jpg|അബർഡീൻ യൂണിവേഴ്സിറ്റി
File:St. Machar's Cathedral tower, Aberdeen.jpg|സെയിന്റ് മാകാർസ് കത്തീട്രൽടവർ
 

## അവലംബം

## പുറംകണ്ണികൾ
*http://www.aberdeen-grampian.com/ 
*http://www.aberdeencity.gov.uk/home/home.asp 
*http://www.aberdeenairport.com/

വർഗ്ഗം:സ്കോട്ട്‌ലാന്റിലെ പട്ടണങ്ങൾ
എം. കുഞ്ഞുകൃഷ്ണൻ നാടാർ

ഒന്നും, രണ്ടും, നാലും കേരളനിയമസഭകളിൽ പാറശ്ശാല നിയോജകമണ്ഡലത്തേയും നാലാം കേരളനിയമസഭയിൽ കോവളം നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എം. കുഞ്ഞുകൃഷ്ണൻ നാടാർ** (3 ഏപ്രിൽ 1911–15 ഓഗസ്റ്റ് 1978). കോൺഗ്രസ് പ്രതിനിധിയായാണ് ഇദ്ദേഹം ഒന്നും അഞ്ചും കേരള നിയമസഭയിലേക്കെത്തിയത്. രണ്ടാം കേരള നിയമസഭയിൽ സ്വതന്ത്രനായും നാലാം കേരളനിയമസഭയിൽ കോൺഗ്രസ് സോഷ്യലിസ്റ്റ് പാർട്ടി പ്രതിനിധിയായുമാണ് ഇദ്ദേഹം തിരഞ്ഞെടുക്കപ്പെട്ടത്. *മല്ലൻ നാടാർ* എന്നായിരുന്നു പിതാവിന്റെ പേര്.

കാഞ്ഞിരംകുളം ഗ്രാമപഞ്ചായത്ത് പ്രസിഡന്റ്, കേരള നാടാർ മഹാജനസംഘം പ്രസിഡന്റ്, ദക്ഷിണേന്ത്യൻ കളരിപയറ്റ് മർമ്മ അസോസിയേഷൻ പ്രസിഡന്റ്, കേരള കരകൗശലവികസന ബോർഡ് ചെയർമാൻ എന്നീ നിലകളിലും കുഞ്ഞുകൃഷ്ണൻ നാടാർ പ്രവർത്തിച്ചിരുന്നു. *മർമ്മശാസ്ത്ര പീഡിക* എന്ന ഒരു പുസ്തകവും ഇദ്ദേഹത്തിന്റേതായിട്ടുണ്ട്.

## അവലംബം

വർഗ്ഗം:1911-ൽ ജനിച്ചവർ
വർഗ്ഗം: 1978-ൽ മരിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:ഓഗസ്റ്റ് 15-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
ആഴ്സണൽ സ്റ്റേഡിയം

വടക്കൻ ലണ്ടനിലെ ഹൈബറിയിൽ സ്ഥിതിചെയ്തിരുന്ന ഒരു ഫുട്ബോൾ സ്റ്റേഡിയമാണ് **ആഴ്സണൽ സ്റ്റേഡിയം**. 1913 സെപ്റ്റംബർ 6 മുതൽ 2006 മേയ് 7 വരെ ആഴ്സണലിന്റെ ആസ്ഥാനമായിരുന്നു ഇത്. **ഹൈബറി** എന്നായിരുന്നു ഈ സ്റ്റേഡിയം പരക്കെ അറിയപ്പെട്ടിരുന്നത്. *ദ ഹോം ഓഫ് ഫുട്ബോൾ* എന്ന വിളിപ്പേരിലും അറിയപ്പെട്ടിരുന്നു.

## അവലംബം

## പുറംകണ്ണികൾ

* Highbury Square Official website of the redevelopment project

വർഗ്ഗം:ഇംഗ്ലണ്ടിലെ ഫുട്ബോൾ സ്റ്റേഡിയങ്ങൾ
കേരള വാട്ടർ അതോറിറ്റി

കേരളത്തിൽ ശുദ്ധജലം വിതരണം ചെയ്യാൻ കേരള സർക്കാരിനു കീഴിൽ പ്രവർത്തിക്കുന്ന സ്വയംഭരണസ്ഥാപനമാണ് **കേരള വാട്ടർ അതോറിറ്റി**. 1984ലാണ് ഈ സ്ഥാപനം രൂപീകരിക്കപ്പെട്ടത്. അതുവരെ പബ്ലിക് ഹെൽത്ത് എന്ജിനീയറിംഗ് വകുപ്പ് (പി.എച്.ഇ.ഡി.) എന്ന സർക്കാർ വകുപ്പിനായിരുന്നു ജലവിതരണത്തിന്റെ ചുമതല. തുടക്കത്തിൽ ഈ സ്ഥാപനത്തിന്റെ പേര് കേരള വാട്ടർ ആന്റ് വെസ്റ്റ്‌ വാട്ടർ അതോറിറ്റി എന്നായിരുന്നു. പിന്നീട് 1986 ഇൽ കേരള വാട്ടർ സപ്ലേ ആന്റ് സ്വിവരേജ് ആക്റ്റ് പാസാക്കുകയും സ്ഥാപനത്തിന്റെ പേര് കേരള വാട്ടർ അതോറിറ്റി എന്നാക്കി മാറ്റുകയും ചെയ്തു.

## ഉത്തരവാദിത്തങ്ങൾ
കേരളത്തിലെ കുടിവള്ള വിതരണത്തിന്റെയും മലിനജല നിർമ്മാർജ്ജനത്തിന്റെയും ഉത്തരവാദിത്തം ഈ സ്ഥാപനത്തിൽ നിക്ഷിപ്തമാണ്.

## സംഘടനാ സംവിധാനം

കേരള സർക്കാരിന്റെ ജലവിഭവ വകുപ്പിന് കീഴിലാണ് ഈ സ്ഥാപനം പ്രവർത്തിക്കുന്നത്. ജലവിഭവ വകുപ്പ് പ്രിൻസിപ്പൽ സെക്രട്ടറി അഥവാ സെക്രട്ടറി ആണ് ഈ സ്ഥാപനത്തിന്റെ ചെയർമാൻ. വാട്ടർ അതോറിറ്റി ബോർഡ് ആണ് ഏറ്റവും ഉയർന്ന ഭരണ കേന്ദ്രം. ചെയർമാനു പുറമേ ധനകാര്യ വകുപ്പ് സെക്രട്ടറി, തദ്ദേശ ഭരണ വകുപ്പ് സെക്രട്ടറി, തദ്ദേശ ഭരണ വകുപ്പ് പ്രിൻസിപ്പൽ സെക്രട്ടറി എന്നിവർ ബോർഡിൽ അംഗങ്ങളാണ്. വാട്ടർ അതോറിട്ടിയിലെ ഉദ്യോഗസ്ഥരായ മാനേജിംഗ് ഡയറക്ടർ, ടെക്നിക്കൽ മെമ്പർ, അക്കൌണ്ട്സ് മെമ്പർ എന്നിവരും സർക്കാർ നോമിനേറ്റു ചെയ്യുന്ന തദ്ദേശ സ്ഥാപനങ്ങളിലെ മൂന്നു അംഗങ്ങളും കൂടി അടങ്ങുന്നതാണ് വാട്ടർ അതോറിറ്റി ബോർഡ്.    

## കുടിവള്ള പദ്ധതികൾ
കേരള വാട്ടർ അതോറിറ്റി 71 നഗര കുടിവള്ള പദ്ധതികളും 2117 ഗ്രാമീണ കുടിവെള്ള പദ്ധതികളും അടക്കം ആകെ 2188 പദ്ധതികൾ നടത്തി വരുന്നു. കേരളത്തിലെ ആകെ ജനസംഖ്യയുടെ 77.1% കേരള വാട്ടർ അതോറിറ്റിയുടെ കുടിവെള്ളം ഉപയോഗിക്കുന്നു.

## പുറം കണ്ണികൾ

ബ്ലൂ ബ്രിഗേഡ് എന്ന ഒരു സംവിധാനം കണക്നഷൻ നൽകുന്ന സമയത്തുള്ള കരാർ മാഫിയക്കെതിരെ നിലവിലുണ്ട് പക്ഷേ അത് സുതാര്യമാണോ എന്ന് സംശയകരമാണ് 

കരാർ മാഫിയകാര്്‍ 

1100 രൂപ വിലയുള്ള മീറ്ററിന് അവർ ആവശ്യപ്പെടുക 1500 രൂപ വരെയാണ്

ലെെസൻസഡ് കരാർ പ്ലംബർ എന്ന പേരിൽ ഇവർ വിലസുന്നു
* കേരള വാട്ടർ അതോറിറ്റി ഔദ്യോതിക വെബ്സൈറ്റ്

വർഗ്ഗം:കേരളത്തിലെ സംസ്ഥാന ഏജൻസികൾ
എം.പി. ഗംഗാധരൻ

മൂന്ന്, നാല്, അഞ്ച്, ആറ്, ഏഴ്, പതിനൊന്ന് കേരളനിയമസഭയിലെ അംഗവും മുൻ ജലസേചനവകുപ്പ് മന്ത്രിയുമായിരുന്നു **എം.പി. ഗംഗാധരൻ** (15 ജൂലൈ 1934 - 31 ഒക്ടോബർ 2011). പി. ശങ്കരപ്പണിക്കരുടേയും എം. മാധവിയമ്മയുടെയും മകനായി 1934 ജൂലൈ 15നാണ് എം.പി. ഗംഗാധരൻ ജനിച്ചത്. എ.കെ. ശാന്തകുമാരിയാണ് ഭാര്യ, രണ്ട് ആൺകുട്ടികളും ഒരു പെൺകുട്ടിയും ഇദ്ദേഹത്തിനുണ്ട്. ഹൃദയാഘാതത്തെത്തുടർന്ന് 2011 ഒക്ടോബർ 31-ന് തിരുവനന്തപുരത്തെ ഒരു സ്വകാര്യ ആശുപത്രിയിൽ വച്ച് മരണമടഞ്ഞു.

## രാഷ്ട്രീയ ജീവിതം
നിയമത്തിൽ ബിരുദധാരിയായ ഇദ്ദേഹം 1970-ലെ‍ ഉപതെരഞ്ഞെടുപ്പിലൂടെയാണ് കേരളനിയമസഭയിൽ അംഗമാകുന്നത്. മൂന്നും നാലും നിയമസഭകളിൽ നിലമ്പൂർ നിയോജകമണ്ഡലത്തേയും, അഞ്ചും, ഏഴും, പതിനൊന്നും നിയമസഭകളിൽ പൊന്നാനി മണ്ഡലത്തേയും, ആറാം നിയമസഭയിൽ പട്ടാമ്പി നിയോജകമണ്ഡലത്തേയുമാണ് ഇദ്ദേഹം പ്രതിനിധീകരിച്ചത്. പതിനൊന്നാം നിയമസഭയിൽ എംഎൽഎയായെങ്കിലും കരുണാകരന്റെ നേതൃത്തിൽ കോൺഗ്രസിലുണ്ടായ പിളർപ്പിനെ തുടർന്ന് 2005 ജൂലൈ 5-ന് അംഗത്വം രാജിവച്ചു. 1982 മുതൽ 86 വരെ കരുണാകരൻ മന്ത്രിസഭയിൽ ജലസേചനമന്ത്രിയായി പ്രവർത്തിച്ച അദ്ദേഹത്തിന് മകളെ പ്രായപൂർത്തിയവാതെ വിവാഹം ചെയ്തയച്ചതിന് രാജിവെക്കേണ്ടി വന്നു. ജലസേചനമന്ത്രിയായിരിക്കുമ്പോൾ പൈപ്പിടലിന്റെ പേരിലുള്ള ആരോപണങ്ങൾക്കും വിധേയനാവേണ്ടി വന്നിട്ടുണ്ട്. കോൺഗ്രസ് പാർലമെന്റ് പാർട്ടി ഉപനേതാവ്, മലപ്പുറം ഡി.സി.സി പ്രസിഡന്റ്, ഐ.എൻ.സി വർക്കിങ് കമ്മറ്റി മെമ്പർ, കെ.പി.സി.സി ജനറൽ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്. കരുണാകരൻ രൂപീകരിച്ച ഡി.ഐ.സി.കെയിൽ സജീവമായിരുന്നു. ഡി.ഐ.സി സ്ഥാനാർഥിയായി തിരുവനന്തപുരത്ത് മൽസരിച്ച് തോറ്റു. കരുണാകരൻ കോൺഗ്രസിലേക്ക് മടങ്ങിയപ്പോഴും മുരളീധരനോടൊപ്പം എൻ.സി.പിയിൽ തുടർന്നു. വാട്ടർ അഥോറിട്ടിയുടെയും കെ.ടി.ഡി.സിയുടെയും ചെയർമാനായിരുന്നു.

## അവലംബം

വർഗ്ഗം:1934-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:ഒക്ടോബർ 31-ന് മരിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കോടതിപരാമർശത്തെ തുടർന്ന് രാജിവെച്ച കേരളത്തിലെ മന്ത്രിമാർ
ദ ഫുട്ബോൾ ലീഗ്

ഇംഗ്ലണ്ടിലെ ഒരു പ്രൊഫഷണൽ ഫുട്ബോൾ ലീഗാണ് **ദ ഫുട്ബോൾ ലീഗ്**. ഇംഗ്ലണ്ടിലെയും വെയിൽസിലെയും പ്രൊഫഷണൽ ഫുട്ബോൾ ക്ലബ്ബുകളാണ് ഈ ലീഗിൽ പങ്കെടുക്കുന്നത്. 1888-ൽ സ്ഥാപിതമായ ഫുട്ബോൾ ലീഗ് ലോകത്തിലെ ഏറ്റവും പഴയ പ്രൊഫഷണൽ ഫുട്ബോൾ ലീഗാണ്.

## അവലംബം

വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ
ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ്

ശാസ്ത്രത്തിൻറെ അത്യാധുനിക മേഖലകളിൽ ഉയർന്ന നിലവാരത്തിലുളള മൌലിക ഗവേഷണപഠനങ്ങൾക്ക് പ്രചോദനമാകാൻ 1876-ൽ കൊൽക്കത്തയിൽ സ്ഥാപിതമായ ഈ സ്ഥാപനം,**ഐ.എ.സി.എസ്,   കൾട്ടിവേഷൻ** എന്നീ ചുരുക്കപ്പേരുകളിലും അറിയപ്പെടുന്നു. പരോപകാര തത്പരനായിരുന്ന മഹേന്ദ്ര ലാൽ സർക്കാറിൻറെയും സെൻറ്  സേവിയേഴ്സ് കോളേജിലെ റെക്റ്ററും ശാസ്ത്രാധ്യാപകനുമായിരുന്ന ഫാ. യുജീൻ ലാഫോണ്ടിൻറെയും ശ്രമഫലമാണ് ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ്. ഇതാണ് ഇന്ത്യയിലെ ആദ്യത്തെ ശാസ്ത്ര ഗവേഷണകേന്ദ്രം.ബാംഗ്ലൂരിലെ ഇന്ത്യൻ ഇൻസ്ററിട്ട്യൂട്ട് ഓഫ് സയൻസ് 1909 ലാണ് രൂപം കൊണ്ടത്.  ഇവിടെ ഭൌതികശാസ്ത്രത്തിൽ  ഗവേഷണം നടത്തവെയാണ് സി.വി. രാമൻ  രാമൻ പ്രഭാവം (Raman Effect) കണ്ടുപിടിച്ച്  നോബൽ പുരസ്കാരം നേടിയെടുത്തത്.
ദക്ഷിണ കൊൽക്കത്തയിൽ ജാദബ്പൂർ യൂണിവേഴ്സിററിക്കു സമീപമായിട്ടാണ് 9.5 ഏക്കറുളള  ഐ.എ.സി.എസ് കാംപസ്സ്.
ഇന്ന് ഈ സ്ഥാപനം  ശാസ്ത്ര സാങ്കേതിക വകുപ്പിൻറെ കീഴിലുളള സ്വയംഭരണസ്ഥാപനങ്ങളിലൊന്നാണ്.

## ചരിത്രം
പത്തൊൻപതാം നൂറ്റാണ്ടിൽ കൊൽക്കത്തയിലുണ്ടായിരുന്ന ഒരു ക്രാന്തദർശിയായ ഡോ. മഹേന്ദ്ര ലാൽ സിർക്കാർ ഇന്ത്യ നേരിടുന്ന പ്രശ്‌നങ്ങൾക്കുള്ള യഥാർഥ പരിഹാരമാർഗ്ഗം ആധുനിക ശാസ്ത്രഗവേഷണമാണെന്ന് വിശ്വസിച്ചു. 1876-ൽ അദ്ദേഹം ആരംഭിച്ച സ്ഥാപനമായ 'ഇന്ത്യൻ അസോസിയേഷൻ ഫോർ ദ കൾട്ടിവേഷൻ ഓഫ് സയൻസ്' (ഐ.എ.സി.എസ്) ഉദാരമതികൾ നൽകിയ സംഭാവന ഉപയോഗിച്ച് കൊൽക്കത്തയിലെ ബോ ബസാർ സ്ട്രീറ്റിൽ സാമാന്യം വിശാലമായ ഒരു ആസ്ഥാനമന്ദിരവും ആധുനിക ഉപകരണങ്ങളുള്ള ലാബും സജ്ജമാക്കപ്പെട്ടു. പൊതുജനങ്ങൾക്കായി ശാസ്ത്രക്ലാസുകൾ സംഘടിപ്പിക്കുകയാണ് മഹേന്ദ്ര ലാൽ ആദ്യം ചെയ്തത്. സൗകര്യങ്ങൾ ലഭ്യമാകുന്നതോടെ ശാസ്ത്രതത്പരരായ യുവാക്കൾ ഇന്ത്യൻ അസോസിയേഷനിലേക്ക് ആകർഷിക്കപ്പെടുമെന്നും, അവർ അതൊരു മഹത്തായ ഗവേഷണസ്ഥാപനമാക്കുമെന്നും അദ്ദേഹം വിശ്വസിച്ചു. ലണ്ടനിലെ റോയൽ ഇൻസ്റ്റിട്ട്യൂഷൻ പോലെ ഒരു ലോകപ്രശസ്ത ദേശീയ ശാസ്ത്രകേന്ദ്രമായി ഇന്ത്യൻ അസോസിയേഷൻ വളരുന്നത് അദ്ദേഹം സ്വപ്‌നം കണ്ടു. ഐ.എ.സി.എസ് ന്റെ യാതൊരു വളർച്ചയും കാണാതെ 1904ൽ എഴുപത്തിയൊന്നാം വയസ്സിൽ മഹേന്ദ്ര ലാൽ വിടവാങ്ങി. 

തമിഴ്‌നാട്ടിൽ നിന്ന് എത്തിയ യുവഗവേഷകൻ ചന്ദ്രശേഖര വെങ്കട്ട രാമൻ എന്ന സി വി രാമൻ 'രാമൻ പ്രഭാവം' എന്നറിയപ്പെട്ട ആ കണ്ടെത്തൽ നടത്തിയതിലൂടെ ഇന്ത്യൻ അസോസിയേഷനെ രാമൻ ലോകം അറിയപ്പെടുന്ന ഗവേഷണകേന്ദ്രമാക്കി മാറ്റി. ആ കണ്ടെത്തൽ നടന്ന ഫെബ്രുവരി 28 ഇന്ത്യയുടെ 'ദേശീയ ശാസ്ത്രദിനം' ആയി അറിയപ്പെടാനും തുടങ്ങി. 

## ഗവേഷണ സൌകര്യങ്ങൾ
ശാസ്ത്രത്തിൻറെ വിവിധ മേഖലകളിൽ     ഡോക്ടറൽ, പോസ്ററ് ഡോക്ടറൽ, ഇൻറഗ്രേററഡ് പി.എച്ച്.ഡി എന്നീ പഠനങ്ങൾക്ക് സൌകര്യങ്ങളുണ്ട്. വേനലവധിക്കാലത്ത് സ്കൂൾ വിദ്യാർഥികൾക്കായി പരിശീലനകാമ്പുകൾ നടത്തുന്നു. 

## ബഹുമതികൾ
### നോബൽ പുരസ്കാരം
സി.വി. രാമൻ (1930) 
### ഭട്ട്നാഗർ പുരസ്കാരം
#കെ..എസ്. കൃഷ്ണൻ 1958
#എസ്. ബാസു 1965
#യു.ആർ ഘട്ടക് 1974
#എ. ചക്രവർത്തി 1975
#എം. ചൌധരി 1977
#ഡി.മുഖർജി 1987
#എം.റേ     1989
#കെ ഭട്ടാചാര്യ 1997
#ഡി.എസ്.റേ  1999 
## അവലംബം


വിഭാഗം:ശാസ്ത്രസാങ്കേതിക സ്ഥാപനങ്ങൾ
ലെനോപ്റ്റിക് ക്യാമറ

സാധാരണയായി ക്യാമറകൾ പ്രവർത്തിക്കുന്നത് വസ്തുക്കളിൽതട്ടി പ്രതിഫലിക്കുന്ന പ്രകാശവീചികളെ പിടിച്ചടുത്താണ്. എന്നാൽ, ലെൻസിൽ പതിക്കുന്ന എല്ലാ പ്രകാശരശ്മികളെയും പൂർണമായും പിടിച്ചെടുക്കുന്ന തരം ക്യാമറയാണിത്. സേവ് ചെയ്ത പ്രതിബിംബത്തിൽ നിന്നും പിന്നീട് ആവശ്യമുള്ള ഭാഗം മാത്രം ഫോക്കസ് ചെയ്ത് പ്രിന്റെടുക്കാൻ പറ്റും. സ്റ്റാഫോർഡ് യൂണിവേഴ്സിറ്റിയിലെ ഗവേഷകനായ റെൻ എൻജെയാണ് ഇതിന്റെ സ്രഷ്ടാവ്. 2002 മുതൽ റെൻ പഠനങ്ങൾ നടത്തി.

വർഗ്ഗം:ഛായാഗ്രാഹികൾ
മറിയമ്മ

1970 കളിൽ മലയാളത്തിലെഴുതിയ  ശ്രദ്ധേയമായ ചെറുകഥയിലൂടെ വായിക്കപ്പെട്ട കഥാകാരനാണ് **മറിയമ്മ** എന്ന സ്വന്തം സഹോദരിയുടെ മറവിൽ കഥയെഴുതിയ വർക്കിച്ചൻ എന്ന ജേക്കബ് വർഗീസ്. നാലുപതിറ്റാണ്ടിനുശേഷം 2011-ൽ ഒരു മലയാള പത്രത്തിന്റെ വാർഷികപ്പതിലാണ് വർക്കിച്ചൻ ഈ വിവരം വെളിപ്പെടുത്തിയത്. 

1972-മാതൃഭൂമി വാരിക  കോളേജ് വിദ്യാർഥികൾക്കായി നടത്തിയ കഥാമത്സരത്തിൽ മറിയമ്മയുടെ "മുനമ്പ്" എന്ന കഥ രണ്ടാംസ്ഥാനം നേടി. ഒന്നാം സ്ഥാനം എൻ.എസ്. മാധവന്റെ ശിശു എന്ന കഥയ്ക്കായിരുന്നു. അക്കാലത്ത് തന്റെ സഹോദരിയായ മറിയമ്മ പാല അൽഫോൺസാ കോളേജിൽ വിദ്യാർഥിയാണ്. "എഴുത്തിന്റെ" പിൻബലത്തിൽ മറിയമ്മ കോളേജ് ചെയർപേഴ്സണായി തിരഞ്ഞെടുക്കപ്പെടുകയുണ്ടായി. അക്കാലത്ത് മറിയമ്മ എഴുതിയ മറ്റുകഥകൾ:സർപ്പം മുട്ടയിട്ടിരിക്കുന്ന മാളം,കണ്ണാടി, പ്രസവത്തിന്റെ നിറം എന്നിവയായിരുന്നു. പിന്നീട് മറിയമ്മ രംഗത്ത് നിന്ന് വിടവാങ്ങി.

## ജീവിത രേഖ
എരുമേലി കൊരട്ടി ഇരുപ്പുക്കാട്ടിൽ ഇ.വി. ചാക്കോയുടേയും അന്നമ്മയുടേയും മകനായി ജനിച്ച വർക്കിച്ചൻ എട്ടാംക്ലാസ് വരെ മാത്രമേ പഠിച്ചുള്ളൂ. പിന്നീട് കൃഷിയിലേക്ക് ഇറങ്ങി. മാതൃഭൂമിയുടെ ബാലപംക്തിയിൽ നായാട്ട് എന്ന കഥയോടുകൂടിയാണ് ആദ്യമായി വർക്കിച്ചൻ തന്റെ സഹോദരിയുടെ പേരുവെച്ച് എഴുത്താരംഭിക്കുന്നത്.
2011 ൽ അദ്ദേഹമെഴുതിയ കഥയാണ് "വടിയും കുത്തി വേലിക്കൽ ഒരു ശവം".
അന്നമ്മയാണ് ഭാര്യ. സഹോദരി മറിയമ്മ ഉത്തരേന്ത്യയിലും വിദേശത്തുമായി കഴിയുന്നു.

## അവലംബം

വർഗ്ഗം:മലയാളം എഴുത്തുകാർ
രാഷ്ട്രപതി നിലയം

ഇന്ത്യൻ രാഷ്ട്രപതിയുടെ മറ്റൊരു ഔദ്യോഗിക വസതിയാണ് ആന്ധ്രപ്രദേശിലെ  ഹൈദരാബാദിലുള്ള ****രാഷ്ട്രപതി നിലയം'''.1860 ൽ നിർമ്മിയ്ക്കപെട്ട ബ്രിട്ടീഷ് റസിഡന്റിന്റെ വസതിയെ   റസിഡൻസി ഹൌസ് എന്നും വിളിയ്ക്കപ്പെട്ടിരുന്നു.

## വിസ്തൃതി
90 ഏക്കറിലായി വ്യാപിച്ചു കിടക്കുന്ന ഈ ഒറ്റനില വസതിയ്ക്ക് 16 മുറികളും 360,000 ച.മീറ്റർ വിസ്തീർണ്ണവുമുണ്ട് .150 ൽ അധികം ആൾക്കാർക്കു സന്ദർശകരെ ക്കൂടാതെ താമസിയ്ക്കാനും കഴിയും.പ്രസിഡന്റ് വർഷത്തിലൊരിയ്ക്കൽ ഈ വസതിയിൽ താമസിച്ച് തന്റെ ഔദ്യോഗിക കൃത്യനിർവ്വഹണം നടത്തണമെന്നു വ്യവസ്ഥയുണ്ട്.
ഏതാണ്ട് 7,000 ച.മീറ്റർ  വ്യാപിച്ച് കിടക്കുന്ന ഒരു ഔഷധോദ്യാനം മറ്റൊരു പ്രത്യേകതയാണ്. 2009 ലാണ് ഇത് ആരംഭിച്ചത്.116 ൽ‌പ്പരം സസ്യവർഗ്ഗങ്ങൾ ഇവിടെ നട്ട് പരിപാലിച്ചുവരുന്നു.
## പുറംകണ്ണികൾ
* The official web site of President of India: President's Retreats
*Times of India
*Tribune

വർഗ്ഗം:ഇന്ത്യയിലെ ഔദ്യോഗിക വസതികൾ
ഇന്ത്യൻ കാണ്ടാമൃഗം

കണ്ടാമൃഗത്തിന്റെ വർഗ്ഗത്തിൽ പെടുന്നതാണ് **ഇന്ത്യൻ കണ്ടാമൃഗം**(ഇംഗ്ലീഷ് : Indian Rhinoceros). Rhinoceros unicornis എന്നാണ് ഇവയുടെ ശാസ്ത്രനാമം. ഇന്ത്യ, ഭൂട്ടാൻ, പാകിസ്താൻ തുടങ്ങിയ രാജ്യങ്ങളിൽ കണ്ടുവരുന്നു. ഇന്ത്യയിൽ ആസാമിലെ കാസിരംഗ ദേശീയപാർക്കിലും പാകിസ്താനിലെ ലാൽ സുഹന്റാ ദേശീയപാർക്കിലും കാണ്ടാമൃഗങ്ങളെ സംരക്ഷിക്കുന്നു. ഇന്ത്യയിൽ 2000 ആണ് ഇവയുടെ സംഖ്യ. ഇന്ത്യയിലെ കാണ്ടാമൃഗങ്ങളിൽ മൂന്നിൽ രണ്ടും ആസാമിലാണുള്ളത്. ആസാമിന്റെ സംസ്ഥാനമൃഗവുമാണ് ഇന്ത്യൻ കാണ്ടാമൃഗം. 

## ശരീരപ്രകൃതി
ഒറ്റക്കൊമ്പുകളാണ് ഇവയുടെ പ്രത്യേകത. 3000 കിലോഗ്രാം ഭാരമുള്ള ഇവയ്ക്ക് 7 അടിവരെ ഉയരമുണ്ട്. നല്ല കാഴ്ചശക്തിയും, കേൾവിശക്തിയും, ഘ്രാണശക്തിയും ഉള്ള ഇവയ്ക്ക് ശരീരരോമങ്ങൾ വളരെ കുറവാണ്. ജനിച്ച് ഒരുവർഷത്തിനുശേഷമാണ് ഇവയ്ക്ക് കൊമ്പ് ഉണ്ടാകുന്നത്. ആണിനും പെണ്ണിനും കൊമ്പ് ഉണ്ട്. പശിമയുള്ള രോമങ്ങളാൽ 60 സെന്റിമീറ്ററിലധികം നീളമുള്ള ഈ കൊമ്പ് മൂടപ്പെട്ടിരിക്കും.

## മറ്റ് പ്രതേകതകൾ
നന്നായി നീന്തുന്ന ഇവയ്ക്ക് കരയിലൂടെ മണിക്കൂറിൽ 40 കിലോമീറ്റർ വേഗതയിൽ ഓടുവാൻ സാധിക്കും. സസ്യഭുക്കുകളായ ഇവയുടെ ഇഷ്ടഭക്ഷണം പുല്ല്, പഴങ്ങൾ, ഇലകൾ, ജലസസ്യങ്ങൾ എന്നിവയാണ്.

## വംശനാശഭീഷണി
ചില മരുന്നുണ്ടാക്കുവാനും, കഠാരകൾക്ക് പിടിയുണ്ടാക്കാനും മനുഷ്യർ ഇവയുടെ കൊമ്പുകൾ ഉപയോഗിക്കുവാൻ തുടങ്ങിയത് വംശനാശത്തിന് കാരണമാണ്. 

## അവലംബം

വർഗ്ഗം:ഏഷ്യയിലെ സസ്തനികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:നേപ്പാളിലെ സസ്തനികൾ
രാഷ്ട്രപതി നിവാസ്

ഹിമാചൽ പ്രദേശിലെസിംലയിലാണ്  **രാഷ്ട്രപതി നിവാസ്** സ്ഥിതിചെയ്യുന്നത്. മുൻപ് ഇത് ബ്രിട്ടീഷ് വൈസ്രോയ് ആയിരുന്ന ഡഫറിൻ പ്രഭുവിന്റെ ഔദ്യോഗിക വസതി ആയിരുന്നു. ബ്രിട്ടീഷ് വാസ്തുശിൽ‌പ്പിയായിരുന്ന ഹെൻട്രി ഇർവിൻ ആണ് ഈ മന്ദിരം രൂപകൽ‌പ്പന ചെയ്തത്. 1880 തുടങ്ങിയ നിർമ്മാണം 1888 ൽ പൂർത്തീകരിച്ചു.

രാഷ്ട്രപതി നിവാസ്  കേന്ദ്ര വിദ്യാഭ്യാസ വകുപ്പിനു കൈമാറപ്പെടുകയും തുടർന്ന്  ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡി എന്ന സ്ഥാപനം പ്രവർത്തിപ്പിയ്ക്കുന്നതിലേയ്ക്കു വിട്ടുകൊടുക്കുകയും ചെയ്തു. അമൂല്യങ്ങളായ ചിത്രങ്ങളും മറ്റു വസ്തുക്കളും ഈ കെട്ടിടത്തിൽ സൂക്ഷിയ്കപ്പെട്ടുവരുന്നു. 

രാഷ്ട്രപതി വർഷത്തിൽ ഒരു പ്രാവശ്യം ഈ വസതിയിൽ ഏതാനും ദിവസം ചിലവഴിയ്ക്കാറുണ്ട് .

വർഗ്ഗം:ഇന്ത്യയിലെ ബ്രിട്ടീഷ് ഭരണം
വർഗ്ഗം:ഇന്ത്യയിലെ ചരിത്രസ്മാരകങ്ങൾ
പന്തളം കെ.പി.

കേരളത്തിലെ ഒരു കവിയും ഗദ്യകാരനും സ്വാതന്ത്ര്യസമരസേനാനിയും സാമുദായിക-സാമൂഹികപ്രവർത്തകനുമായിരുന്നു **പന്തളം കെ.പി.** എന്ന പേരിലറിയപ്പെട്ടിരുന്ന **കെ.പി.രാമൻപിള്ള**  (1909 -17 ഒക്ടോബർ 1998). *അഖിലാണ്ഡ മണ്ഡലമണിയിച്ചൊരുക്കി* എന്നു തുടങ്ങുന്ന വിഖ്യാതമായ പ്രാർത്ഥനാ ഗീതം രചിച്ചത് ഇദ്ദേഹമാണ് 

## ജീവിതരേഖ
പത്തനംതിട്ട ജില്ലയിൽ പന്തളത്തിന്റെ സമീപപ്രദേശമായ തുമ്പമണ്ണിൽ 1909-ലാണ് കെ.പി. രാമൻപിള്ളയുടെ ജനനം. പന്തളം എൻ.എസ്.എസ് സ്കൂളിൽ അദ്ധ്യാപകനായിരിക്കെയാണ് *പന്തളം കെ പി* എന്ന തൂലികാ നാമം സ്വീകരിക്കുന്നതും കാവ്യരചനാരംഗത്ത് സജീവമാകുന്നതും.  മലയാള സാഹിത്യത്തിൽ ഒരു കാലത്ത് ഉദിച്ചുയർന്ന ചങ്ങമ്പുഴ പ്രസ്ഥാനത്തിൽ ഇദ്ദേഹവും പങ്കാളിയായിരുന്നു. നാൽപ്പതുകളിൽ കാവ്യരചനയിൽ നിന്ന് വിട്ടു നിന്ന അദ്ദേഹം ഇക്കാലത്ത്  ലേഖനങ്ങളിലും വിനോദ കഥകളിലുമാണ് ശ്രദ്ധ പതിപ്പിച്ചത്.

സ്റ്റേറ്റു കോൺഗ്രസ്സുകാരനായി തിരുവിതാംകൂറിലെ ഉത്തരവാദിത്തഭരണ പ്രക്ഷോഭങ്ങളിൽ സജീവമായി പ്രവർത്തിച്ചിരുന്ന അദ്ദേഹം കമ്മ്യൂണിസ്റ്റ് ആശയങ്ങളിൽ ആകൃഷ്ടനാകുകയും കമ്മ്യൂണിസ്റ്റ് പ്രസ്ഥാനവുമായി ചേർന്ന് പ്രവർത്തിക്കുവാൻ തുടങ്ങുകയും ചെയ്തു. 1954-ൽ എൻ.എസ്.എസ്. നേതാവ് മക്കപ്പുഴ വാസുദേവൻ പിള്ളക്കെതിരെ ഇടതുപക്ഷ സ്ഥാനാർഥിയായി തിരു - കൊച്ചി നിയമസഭയിലേക്ക് ഇദ്ദേഹം മത്സരിച്ചുവെങ്കിലും പരാജയപ്പെട്ടു. തെരഞ്ഞെടുപ്പിൽ മൽസരിച്ചത് മൂലം സ്കൂളിലെ ജോലി നഷ്ടപ്പെടുകയും ചെയ്തു.

1998 ഒക് ടോബർ 17-ന് ചെന്നൈയിൽ വെച്ച് പന്തളം കെ.പി അന്തരിച്ചു.

## കൃതികൾ
*ഏകാന്തകോകിലം*, *മുരളീധരൻ*, *അഖിലാണ്ഡമണ്ഡലം*,*രാഗസുധ* തുടങ്ങിയ കവിതാസമാഹരങ്ങളും, *മരതകപീഠം* എന്ന നോവലും, *രാജേന്ദ്രൻ* എന്നൊരു ബാലസാഹിത്യകൃതിയും പന്തളത്തിന്റേതായിട്ടുണ്ട്.
;അഖിലാണ്ഡമണ്ഡലമെന്ന കവിത
പദ്യ-ഗദ്യ വിഭാഗങ്ങളായി നിരവധി കൃതികൾ രചിച്ചിട്ടുണ്ടെങ്കിലും ജനഹൃദയങ്ങളിൽ പന്തളം കെ.പി-യെ അനശ്വരനാക്കിയത് 1951-ൽ എൻ.എസ്.എസ്.-ന്റെ ഉൽപ്പന്ന പിരിവിനു വേണ്ടി രചിച്ച ഈ ഗാനാത്മക കവിതയാണ്. 

എന്നു തുടങ്ങുന്ന ഈ കവിത *ഉപാസന* എന്ന പേരിൽ *അഖിലാണ്ഡമണ്ഡലം* എന്ന കാവ്യസമാഹാരത്തിൽ ഉൾപ്പെടുത്തിയിരിക്കുന്നു. ഈശ്വരധ്യാനത്തോടൊപ്പം സഹിഷ്ണുത, മതസൗഹാർദ്ദം, മാനവഐക്യം, സമത്വചിന്ത തുടങ്ങിയ മൂല്യങ്ങളും നന്നായി വിളക്കിച്ചേർത്ത ഈ കവിത പിൽക്കാലത്ത് കേരളത്തിലെ പല വിദ്യാലയങ്ങളിലും പൊതുയോഗങ്ങളിലും പ്രാർത്ഥനാ ഗീതമായിട്ടുണ്ട്. കുറച്ചു കാലം ഈ കവിത പ്രഭാതഗീതമായി ആകാശവാണി പ്രക്ഷേപണം ചെയ്തിട്ടുമുണ്ട്.

## അവലംബം


വർഗ്ഗം:മലയാളകവികൾ
കിടങ്ങറ

[200px|thumb|right|കിടങ്ങറയിലൂടെ കടന്നുപോകുന്ന [എ.സി. റോഡ്|എ.സി. റോഡും, പുത്തനാറും]]
ആലപ്പുഴ ജില്ലയിലെ (കേരളം, ഇന്ത്യ) കുട്ടനാട് താലൂക്കിലെ വെളിയനാട് പഞ്ചായത്തിൽ ഉൾപ്പെടുന്ന ഗ്രാമമാണ് **കിടങ്ങറ**. ആലപ്പുഴ - ചങ്ങനാശ്ശേരി റോഡിൽ (**എ.സി. റോഡ്**) ചങ്ങനാശ്ശേരിയിൽ നിന്ന് ഏഴു കിലോമീറ്റർ പടിഞ്ഞാറു മാറി സ്ഥിതിചെയ്യുന്നു. കിടങ്ങറ ജംഗ്ഷനിൽ നിന്നും ആലപ്പുഴയ്ക്ക് 25 കി.മീ. ദൂരമുണ്ട്. മദ്ധ്യകേരളത്തിലെ പ്രധാന നദികളിൽ ഒന്നായ മണിമലയാർ കിടങ്ങറ വഴിയാണ് കടന്നുപോകുന്നത്. മണിമലയാറിനു മുകളിലൂടെ എ.സി. റോഡിന്റെ പാലമാണ് കിടങ്ങറാപ്പാലം.

## പ്രധാന വിദ്യാഭ്യാസ സ്ഥാപനങ്ങൾ
* ഗവൺമെന്റ് ഹൈസ്കൂൾ, കിടങ്ങറ

## അവലംബം

## പുറത്തേക്കുള്ള കണ്ണികൾ
ശിശുദിനം

## ഇന്ത്യയിൽ
ഇന്ത്യയുടെ ആദ്യപ്രധാന മന്ത്രിയായിരുന്ന ജവഹർലാൽനെഹ്രുവിന്റെ ജന്മദിനമായ  നവംബർ പതിനാല് ഇന്ത്യയിൽ ആചരിക്കുന്നത് കുട്ടികളുടെ ദിവസമായിട്ടാണ്. കുട്ടികളെ വളരെയധികം സ്നേഹിച്ചിരുന്ന വ്യക്തി എന്ന നിലയിൽ ലോകമെമ്പാടും ചാച്ചാജി പ്രസിദ്ധി നേടിയിരുന്നു. അദ്ദേഹം കുട്ടികളോട് ഇടപഴകിയ സന്ദർഭങ്ങൾ കഥകൾ പോലെ പ്രചരിച്ചിരുന്നു.
## ചരിത്രം

1857 ജൂൺ രണ്ടാം ഞായറാഴ്ചയാണ് മസാച്യുസെറ്റ്സിലെ ചെൽസിയിലെ യൂണിവേഴ്സലിസ്റ്റ് ചർച്ച് ഓഫ് റിഡീമറിന്റെ പാസ്റ്റർ റെവറന്റ് ഡോ. ചാൾസ് ലിയോനാർഡ് ശിശുദിനം ആരംഭിച്ചത്. ലിയോനാർഡ് പ്രത്യേക സേവനം കുട്ടികൾക്കായി സമർപ്പിച്ചു. ലിയോനാർഡ് ഈ ദിവസത്തിന് **റോസ് ഡേ** എന്ന് പേരിട്ടു, പിന്നീട് ഇതിനെ **ഫ്ലവർ സൺഡേ** എന്ന് നാമകരണം ചെയ്തു. തുടർന്ന് **കുട്ടികളുടെ ദിനം** എന്ന് നാമകരണം ചെയ്തു.

## അവലംബം
 

വർഗ്ഗം:വിശേഷദിനങ്ങൾ
വർഗ്ഗം:നവംബർ 20
വർഗ്ഗം:നവംബർ 14
ദൽഹി ഗാഥകൾ

എം. മുകുന്ദന്റെ ഒരു നോവലാണ് **ദൽഹി ഗാഥകൾ**. 3500 തരത്തിലുള്ള പുറംചട്ടകളാണ് ഇതിനുള്ളത്. മനോരമ ദിനപത്രത്തിന്റെ പ്രധാന താളുകളാണ് ഇതിന്റെ പുറംചട്ടകൾ. 2011 നവംബർ 1-ന് പുറത്തിറങ്ങിയ മനോരമദിനപത്രത്തിന്റെ പ്രധാനതാളാണ് 3500-ആമത്തെ പ്രതിയുടെ പുറംചട്ടയായി നൽകിയിരിക്കുന്നത്. ആകെ 496 ഏടുകളാണ് നോവലിനുള്ളത്. 2009-ൽ രചിച്ച് പുറത്തിറക്കിയ പ്രവാസം എന്ന നോവലിനു ശേഷമുള്ള മുകുന്ദന്റെ രചനയാണ് ദൽഹി ഗാഥകൾ. ഡിസി ബുക്സാണ് കൃതി പുറത്തിറക്കിയിരിക്കുന്നത്. ഡൽഹിയെ പ്രമേയമാക്കിയാണ് ഈ കൃതി രചിക്കപ്പെട്ടിട്ടുള്ളത്. യാഥാർഥ്യവും ഫിക്ഷനും ഈ കൃതിയിൽ കെട്ടുപിണഞ്ഞിരിക്കുന്നു.

ഈ നോവൽ 2021 ലെ JCB അവാർഡിനർഹമായി

## ഇതിവൃത്തം
മുകുന്ദൻ തന്റെ നാൽപതുവർഷത്തെ ഡൽഹി വാസത്തിൽ കണ്ട എല്ലാത്തരം കാഴ്ചകളും ഒരു സാധാരണക്കാരന്റെ ദൃഷ്ടിയിൽ ഈ കൃതിയിൽ അവതരിപ്പിക്കുന്നു. 1961-ലാണ് കഥ ആരംഭിക്കുന്നത്.  അടിയന്തരാവസ്ഥ, യുദ്ധങ്ങൾ, സിഖ് കൂട്ടക്കൊല,ഇന്ദിരാ ഗാന്ധി വധം, സ്ഫോടനപരമ്പരകൾ എന്നിവ ഡെൽഹിയെ എങ്ങനെ ബാധിക്കുന്നു എന്നതിന്റെ നേർക്കാഴ്ചകളാണ് നോവലിന്റെ ഇതിവൃത്തം. 

വർഗ്ഗം:എം. മുകുന്ദൻ എഴുതിയ നോവലുകൾ
ഇക്കോന്യ

ഒരു ബൈബിൾ കാല പട്ടണമാണ് **ഇക്കോന്യ**.നല്ല നീരോട്ടമുള്ള , ഫലഭൂയിഷ്ഠമായ ഒരു പീഠഭൂമിയിലാണ് ഇക്കോന്യയുടെ സ്ഥാനം.സിറിയയെ റോം,ഗ്രീസ്,റോമാ പ്രവിശ്യയായ ഏഷ്യ എന്നിവിടങ്ങളിലുമായി ബന്ധിപ്പിച്ചിരുന്ന പ്രമുഖ വാണിജ്യപാതകളുടെ സംഗമ സ്ഥാനമായിരുന്നു ഈ പട്ടണം.
ഫ്രുഗ്യരുടെ ഉർവരതാ ദേവതയായ സിബെലെയെ ആണ് ഇക്കോന്യർ ആരാധിച്ചിരുന്നത്. ഗ്രീസ് സാമ്രാജ്യ ശക്തിയായിരുന്ന കാലത്ത് ഗ്രീസുകാരിൽ നിന്നു കടമെടുത്ത പല ആരാധനാ രീതിയും ആ മതം കൈക്കൊണ്ടു. ബൈബിളിൽ ഇക്കോന്യയിൽ താമസിക്കുന്നവരുടെ ചരിത്രം പറയുന്നുണ്ട്.പ്രവൃ:14:1ൽ ഈ പരാമർശം കാണാനാകും. ഗലാത്യയിലെ ലുക്കവോന്യാ, ഫ്രൂഗ്യ എന്നീ ദേശങ്ങളുടെ ഇടയിലാണ് ഈ പട്ടണം സ്ഥിതി ചെയ്തത്.1910ൽ പുരാവസ്തു ഗവേഷക സംഘം കണ്ടെടുത്ത ആലേഖനങ്ങൾ ഈ പട്ടണ വാസികൾ ലുക്കവോന്യ ഭാഷ സംസാരിക്കുന്ന ലുക്കവോന്യ പട്ടണവാസികളുടെ ഭാഗമല്ലായിരുന്നു എന്ന് കാണിക്കുന്നു.

വർഗ്ഗം:ബൈബിൾ സ്ഥലനാമം
അലോഷ്യസ് ഗോൺസാഗാ

കത്തോലിക്കാസഭയിലെ യുവാക്കളുടെ മധ്യസ്ഥനാണ് വിശുദ്ധ **അലോഷ്യസ് ഗോൺസാഗാ.**

## ജനനം

ഇറ്റലിയിലെ ഒരു പ്രഭുകുടുംബത്തിൽ 1568 മാർച്ച്  9-ന് അലോഷ്യസ് ജനിച്ചു. ധനികനും പ്രശസ്തനുമായ ഒരു സൈനികനായിരുന്നു അലോഷ്യസിന്റെ പിതാവ്. മാതാവ് തികഞ്ഞ ദൈവഭക്തയായിരുന്നു. അതിനാൽ ഒത്തിരി പ്രാർത്ഥനകൾ മാതാവിൽനിന്നും പഠിച്ചു.

## ബാല്യകാലം

പട്ടാളത്തലവനായ പിതാവ് അലോഷ്യസിനെ യുദ്ധമുറകൾ പരിശീലിപ്പിച്ചിരുന്നു. അതുകൊണ്ട് അവന് ഏറ്റവും ഇഷ്ടമായിരുന്ന സ്ഥലം പട്ടാളക്യാമ്പായിരുന്നു. അവടെനിന്നും കുറേ ചീത്തവാക്കുകൾ അവൻ പഠിച്ചിരുന്നു, എന്നാൽ മാതാവിന്റ നിർദ്ദേശപ്രകാരം പിന്നീടൊരിക്കലും അവ൯ അത്തരം വാക്കുകൾ ഉപയോഗിച്ചില്ല .

## ഈശോസഭയിൽ
പതിനഞ്ചാം വയസ്സിൽ വൈദികനാകാനുള്ള ആഗ്രഹമുണ്ടായി. പിതാവ് ഇതിനെ കർശനമായി എതിർത്തു. എന്നിരുന്നാലും 1585 നവംബർ 25-ന് റോമിലെ ഈശോസഭയിൽ ചേർന്നു.

## അവസാനനാളുകൾ

ഇറ്റലിയിൽ രോഗികൾക്കായി സ്വജീവിതം സമർപ്പിച്ച അലോഷ്യസ് 23-ാം വയസ്സിൽ രോഗബാധിതനായി.1591 ജൂൺ  21-ന് മരണമടഞ്ഞു.

## ചിത്രശാല


Image:The Vocation of Saint Aloysius Gonzaga.PNG|Vocation de Saint Aloysius Gonzaga par Guercino
Image:Holy Trinity Column - Aloysius Gonzaga.jpg|Statue de saint Louis Gonzague - Colonne de la Sainte Trinité à Olomouc (CZ)
Image:Hasenweiler Pfarrkirche St Aloisius.JPG|Statue de saint Louis - Église paroissiale d'Horgenzell (Bade-Wurtemberg, RFA)
Image:Tiepolo Gonzaga.jpg|Saint Louis Gonzague en gloire  par Giovanni Battista Tiepolo
Image:Agostino Bonisoli.jpg|Charles Borromée (à gauche) et Louis de Gonzague priant la Vierge Marie, Agostino Bonisoli (1695), Musée de Mantoue


## പുറംകണ്ണികൾ
* Patron Saints Index
* Mount Aloysius College - Cresson, Pennsylvania, United States
* Gonzaga University - Spokane, Washington, United States & Florence, Italy
* St Aloysius College - Adelaide, Australia
* St Aloysius College - Sydney, Australia 
* St Aloysius College - Glasgow, Scotland
* St Aloysius College - Mangalore, India
* St. Louis University - Baguio City, Philippines
* St Aloysius Gonzaga Secondary School For AIDS Orphans - Kibera Slum, Nairobi, Kenya 

വർഗ്ഗം:1568-ൽ ജനിച്ചവർ
വർഗ്ഗം:1591-ൽ മരിച്ചവർ
വർഗ്ഗം:മാർച്ച് 9-ന് ജനിച്ചവർ
വർഗ്ഗം:ജൂൺ 21-ന് മരിച്ചവർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ
കുസുമം ജോസഫ്

ഒന്നും, രണ്ടും കേരളനിയമസഭകളിൽ കാരിക്കോട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകയായിരുന്നു **കുസുമം ജോസഫ്** (ജീവിതകാലം:13 ഏപ്രിൽ 1926 – 14 ഡിസംബർ 1991). കോൺഗ്രസ് പ്രതിനിധിയായാണ് കുസുമം ജോസഫ് കേരള നിയമസഭയിലേക്കെത്തിയത്. 1926 ഏപ്രിൽ 13ന് ജനിച്ചു. ജോസഫ് എന്നായിരുന്നു പിതാവിന്റെ പേര്. 1948-ൽ ഇന്ത്യൻ നാഷണൽ കോൺഗ്രസിൽ ചേർന്നാണ് രാഷ്ട്രീയ പ്രവേശനം നടത്തിയത്.

1952-ൽ കോൺഗ്രസ് വനിതാ വിഭാഗത്തിന്റെ (മൂവാറ്റുപുഴ) വൈസ് പ്രസിഡന്റ്, സംസ്ഥാന വനിതാ ഫ്രണ്ട് വൈസ് പ്രസിഡന്റ്, ഇടുക്കി ഡി.ഡി.ഡി. അംഗം, കോൺഗ്രസ് നിയമസഭാപാർട്ടി വിപ്പ് എന്നീരംഗങ്ങളിലും ഇവർ പ്രവർത്തിച്ചിരുന്നു.

## അവലംബം

വർഗ്ഗം:1926-ൽ ജനിച്ചവർ
വർഗ്ഗം: 1991-ൽ മരിച്ചവർ
വർഗ്ഗം:ഏപ്രിൽ 13-ന് ജനിച്ചവർ
വർഗ്ഗം:ഡിസംബർ 14-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
രാമൻ റിസർച്ച് ഇൻസ്റ്റിറ്റ്യൂട്ട്, ബാംഗ്ലൂർ

ഈ ഗവേഷണസ്ഥാപനം   നോബൽ പുരസ്കാരം നേടിയ സി.വി. രാമൻ, 1948- ൽ സ്ഥാപിച്ചു. ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നിന്ന് വിരമിച്ച ശേഷം, തൻറെ ശാസ്ത്രാന്വേഷണങ്ങൾ തുടർന്നു കൊണ്ടുപോകാനായി രാമൻ രൂപം നൽകിയ ഈ സ്ഥാപനത്തിൻറെ ഡയറക്റ്റർ മരണപര്യന്തം (1970), അദ്ദേഹം തന്നെയായിരുന്നു.

### ചരിത്രം
1934-ൽ അന്നത്തെ മൈസൂർ മഹാരാജാവ് ഗവേഷണസ്ഥാപനം ആരംഭിക്കാനായി രാമന് ഭൂമി  നൽകി. അതേ വർഷം രാമൻറെ നേതൃത്വത്തിൽ ഇന്ത്യൻ അക്കാദമി ഓഫ് സയൻസസ് (ബാംഗ്ളുർ) അവിടെ നിലവിൽ വന്നു.. അക്കാദമിയോട് ബന്ധപ്പെട്ട ഗവേഷണശാലയായിട്ടാണ് രാമൻ റിസർച്ച് ഇൻസ്റ്റിറ്റ്യൂട്ട്  പ്രവർത്തനമാരംഭിച്ചത്. രാമൻറെ മരണശേഷം ഈ  ഗവേഷണസ്ഥാപനം രാമൻ റിസർച്ച് ഇൻസ്റ്റിറ്റ്യൂട്ട് ട്രസ്റ്റിൻറെ കീഴിലായി. 1972-ൽ ഇത് ശാസ്ത്ര സാങ്കേതിക വകുപ്പ് (ഇന്ത്യ) ധനസഹായം നൽകുന്ന സ്വയംഭരണസ്ഥാപനമായി
### ഗവേഷണ മേഖലകൾ
ഭൌതികശാസ്ത്ര വിഷയങ്ങളിലാണ് മുഖ്യമായും ഗവേഷണങ്ങൾ നടക്കുന്നത്. ആസ്ട്രോണമി, ആസ്ട്രോഫിസിക്സ്,ഫിസിക്സ് ഓഫ് ലൈറ്റ് അൻഡ് മാറ്റർ , സോഫ്റ്റ് കണ്ടെൻസ്ഡ് മാറ്റർ,തിയററ്റിക്കൽ ഫിസിക്സ് എന്നിവ.

### പൂർണ്ണ വിവരങ്ങൾ

രാമൻ റിസർച്ച് ഇൻസ്റ്റിറ്റ്യൂട്ട്
സി.വി.രാമൻ അവന്യു, 
സദാശിവനഗർ, ബാംഗ്ലൂർ 560080
ഫോ    +91-80-2361 0122
ഫാക്സ് +91-80-2361 0492

### അവലംബം


വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഭിന്നിപ്പിച്ചു ഭരിക്കുക

ബ്രിട്ടീഷുകാർ ഇന്ത്യയിൽ നടപ്പാക്കിയ നയമാണു് **ഭിന്നിപ്പിച്ചു ഭരിക്കുക** (ഡിവൈഡ് ആന്റ് റൂൾ). ഇന്ത്യയിലെ ജനങ്ങൾ മുഴുവനും ബ്രിട്ടീഷ് ആധിപത്യത്തിനെതിരെ 
ശക്തമായ പ്രതികരിച്ചുതുടങ്ങി എന്നു് മനസ്സിലാക്കിയ ബ്രിട്ടീഷ് വൈസ്രോയി കഴ്സൺ പ്രഭു ഇന്ത്യയിലെ ഹിന്ദു മുസ്‌ലിം വിഭാഗക്കാരെ തമ്മിലടിപ്പിച്ചുകൊണ്ടു് ഭരണം മുന്നോട്ടു് കൊണ്ടുപോകാൻ
നടപ്പാക്കിയ നയമാണ് ഭിന്നിപ്പിച്ചു ഭരിക്കുക. ബ്രിട്ടീഷ് സാമ്രാജ്യത്വം അവരുടെ കോളനിവാഴ്ച്ച നിലനിർത്തുന്നതിനായി പ്രയോഗിച്ച തന്ത്രമായിരുന്നു മത സംഘർഷങ്ങൾ സൃഷ്ടിച്ച് ഇന്ത്യക്കാരെ ഭിന്നിപ്പിക്കുക എന്നത്. മതത്തെയും ജാതിവിഭാഗങ്ങളെയും പ്രീണിപ്പിച്ചു വശത്താക്കാൻ ബ്രിട്ടീഷ് ഭരണകൂടം ശ്രമിച്ചു. ഭാരതത്തിന്റെ പുരോഗതിക്കായി ഭാരതീയർ ഒറ്റക്കെട്ടായി മുൻപോട്ടു പോകേണ്ട ഒരു അവസ്ഥയിൽ നിൽക്കുമ്പോൾ ആണ് നഷ്ടപ്പെട്ട അധികാരം തിരിച്ചുപിടിക്കാനും സംസ്ഥാനം വെട്ടിമുറിച്ച് സ്വന്തം അധികാരം നിലനിർത്താൻ ബ്രിട്ടീഷുകാർ പ്രയോഗിച്ച കുടിലതന്ത്രം 'ഭിന്നിപ്പിച്ചു ഭരിക്കുക' എന്നത്.

വർഗ്ഗം:ഇന്ത്യയിലെ ബ്രിട്ടീഷ് ഭരണം
തെറ്റിസ്

ഗ്രീക്ക് പുരാണകഥയായ ഇലിയഡിലെ മുഖ്യ കഥാപാത്രമായ അക്കിലിസിന്റെ അമ്മയായ **തെറ്റിസ്**, സമുദ്രദേവന്മാരിലൊരാളായ നീരിയസിൻറെയും സമുദ്രകന്യ ഡോറിസ്സിൻറെയും 50 മക്കളിൽ ഒരാളാണ്. പീലസ് രാജാവുമായുളള തെറ്റിസിൻറെ വിവാഹത്തിന് ക്ഷണം ലഭിക്കാഞ്ഞതിൽ കുപിതയായിട്ടാണ് മത്സരദേവത വിവാഹ മണ്ഡപത്തിലേക്ക് സ്വർണ്ണ ആപ്പിൾ എറിഞ്ഞത്. അക്കിലിസിനെ ചിരഞ്ജീവിയാക്കാനായി തെറ്റിസ്, കുഞ്ഞിനെ സ്റ്റൈക്സ് നദിയിൽ മുക്കി, എന്നാൽ കുതികാലുകൾ കൂട്ടിപ്പിടിച്ച് മുക്കിയതിനാൽ അത്രയും ഭാഗം നനഞ്ഞില്ല.
പിന്നീട്  ട്രോജൻ യുദ്ധത്തിൽ കുതികാലിൽ പരിക്കേറ്റിട്ടാണ് അക്കിലിസ്  മരിക്കുന്നത്.

## ചിത്രങ്ങൾ

 Image:Dish Thetis Peleus Louvre CA2569.jpg|300px|Immortal Thetis with the mortal Peleus in the foreground, Boeotian black-figure dish, c. 500–475 BC; note the lioness and snakes associated with Thetis - Louvre


### അവലംബം


വർഗ്ഗം:ഗ്രീക്ക് പുരാണകഥാപാത്രങ്ങൾ
ബാണഭട്ടൻ

ഹർഷവർദ്ധനന്റെ(606–647 CE)  സദസ്സിലെ സംസ്കൃത പണ്ഡിതനും ആസ്ഥാനകവിയായിരുന്നു *'ബാണഭട്ടൻ*.  ഹർഷന്റെ ജീവചരിത്രം  പ്രധാന വിഷയമായ ഹർഷചരിതം, കാദംബരി എന്നിവയാണ് പ്രധാനകൃതികൾ. കാദംബരി പൂർത്തിയാക്കുന്നതിനു മുൻപു ബാണഭട്ടൻ മരണമടഞ്ഞതിനാൽ പുത്രനായ ഭൂഷണഭട്ടനായിരുന്നു ഈ കൃതി പൂർത്തീകരിച്ചത്.
ചിത്രഭാനുവും രാജദേവിയുമാണ് ബാണഭട്ടന്റെ മാതാപിതാക്കൾ. ബീഹാറിലെ  ഛപ്ര ജില്ലയിൽ പെടുന്ന പ്രിതികൂടയിലാണ് അദ്ദേഹം ജനിച്ചത് .
## അവലംബം
#The Harsa-Carita of Bana. Translated by E. B. Cowell and F. W. Thomas.  London: Royal Asiatic Society, 1897, 4-34.

വർഗ്ഗം:സംസ്കൃതപണ്ഡിതർ